
	讜讝讛 讛诇砖讜谉 诇讗讜 讚讜拽讗 讚讛讻讗 诇讗 砖讬讬讱 诇砖讜谉 讝讛 砖讛讻诇讘 诇拽讞 诪注爪诪讜 讗诇讗 讻诇讜诪专 讻讬讜谉 讚讙讝讬专转 讛讻转讜讘 讚讘注讬' 讗讻讬诇讛 讘讞爪专 讛谞讬讝拽 讜讗讬 驻讬 驻专讛 讻讞爪专 讛诪讝讬拽 讗驻讬诇讜 讻讬 讗讻诇讛 讘讙讚讬砖 讚讘注诇 讛讞专专讛 讛讜讬 讗讻讬诇讛 讘讞爪专 讛诪讝讬拽 讜讗讙讘 讚砖讬讬讱 诇砖讜谉 讝讛 讘谞转谉 讗讞专 诇转讜讱 驻讬讛 谞拽讟 诇讬讛 讜诪讬讬转讬 诪砖讬住讛 讘讜 讗转 讛讻诇讘 讚砖住讜讬 诪讬拽专讬 讗驻讬诇讜 讛讻谞讬住 讬讚 讞讘讬专讜 讘驻讬 讛讻诇讘 讗讜 讛谞讞砖 讜讛砖讬讱 讛讬讬谞讜 讚转讞讘 讜讚讞拽 砖讬谞讬 讛讻诇讘 讜谞讞砖 讘讘砖专 讞讘讬专讜 讜讗''讻 讗诪讗讬 讞讬讬讘 讘注诇 讛讻诇讘 讜讛诇讗 讬讚讜 讘讞爪专 讛诪讝讬拽 讛讜讗 讜诇讬诪讗 诇讬讛 诪讗讬 讘注讬 讬讚讱 讘驻讜诪讗 讚讻诇讘讗讬 讜讛讗 讚拽讗诪专 砖谉 讚讞讬讬讘 专讞诪谞讗 讛讬讻讬 诪砖讻讞转 诇讛 讗祝 注诇 讙讘 讚诪砖讻讞转 诇讛 砖驻讬专 讻讙讜谉 砖讛诇拽讬讞讛 讛讬转讛 讘讞爪专 讛谞讬讝拽 讗诇讗 诪砖讜诐 讚驻砖讟讬讛 讚拽专讗 诪砖诪注 砖讛讘讬注讜专 讛讬转讛 讘讞爪专 讛谞讬讝拽 拽讘注讬 讛讬讻讬 诪砖讻讞转 诇讛 讜讘专讬砖 诪住讻转 砖讘转 (讚祝 讙:) 讗讬讻讗 谞诪讬 转驻砖讜讟 诪住讜讙讬讗 讚砖诪注转讬谉 讚拽讗诪专 转驻砖讜讟 诪讚讘注讬 专讘 讘讬讘讬 讘专 讗讘讬讬: 转讗 砖诪注 砖讬住讛 讘讜 讗转 讛讻诇讘. 讜转讬诪讛 讚讗诪讗讬 诇讗 诪砖谞讬 诇注谞讬谉 拽讟诇讗 诇讗 讗诪专讬谞谉 讻讚讗诪专讬谞谉 讘住诪讜讱 讚讛讱 诪砖谞讛 讛讬讗 专讬砖讗 讚讛砖讬讱 讘讜 讗转 讛谞讞砖 讚诪讬讬转讬 讘转专 讛讻讬 讘驻' 讗诇讜 讛谉 讛谞砖专驻讬谉 (住谞讛讚专讬谉 讚祝 注讜: 讜砖诐) 讜砖诪讗 诪砖诪注 诇讬讛 专讬砖讗 讘讬谉 诇注谞讬谉 诪讬转讛 讘讬谉 诇注谞讬谉 谞讝拽讬谉 讜诇拽诪谉 谞诪讬 诪讬讬转讬 诇讛 讙讘讬 讘注讬讗 诪砖住讛 讻诇讘讜 砖诇 讞讘讬专讜: 讚讗驻拽讬讛 诇谞讬讘讬讛 讜住专讟讬讛. 讛讜''诪 诇砖谞讜讬讬' 讻讙讜谉 砖诇讗 讛讻谞讬住 讬讚 讞讘讬专讜 讗诇讗 讛讻诇讘 注爪诪讜 诇拽讞讛 讻砖砖讬住讛讜 讗诇讗 讚诪砖谞讬 诇驻讬 诪讛 砖住讘讜专 讚诪讬讬专讬 讻砖讛讜砖讬讟 诇讜 讬讚讜: 讬讻诇讬 诇诪讬诪专 诇讙讚讜专 诪专 讙讚讬专讗 讘讗专注讬讛. 讛讬讛 谞砖诪讟 讗讘讬讬 砖诇讗 讛讬讛 讞驻抓 诇讬诇讱 诇砖诐 讚讛转谞谉 (诇注讬诇 讚祝 讬讟:) 讗讻诇讛 诪转讜讱 讛讞谞讜转 诪砖诇诪转 讻讜' 讜诇讗 讗诪专讬谞谉 讛讬讛 诇讜 诇谞注讜诇 讞谞讜转讜 讜讻谉 讗讻诇讛 诪爪讬讚讬 讛专讞讘讛 讜诇注讬诇 谞诪讬 诇讗 驻专讬讱 讚诇讬驻讟专 讘注诇 讛讻诇讘 诪谉 讛讞专专讛 讜专讘 讗诇驻住 驻住拽 讻专讘 讬讜住祝 讜诇讬转讬讛 诇讚讗讘讬讬 讚讚讞讜讬讗 讘注诇诪讗 讛讜讗: 讛谞讛讜 注讬讝讬 讚砖讜拽讗 讻讜'. 讚讜拽讗 讘讛谞讛讜 讚拽讬讬诪讬 诇砖讞讬讟讛 讜讗注''讙 砖讬砖诇诪讜 诪讛 砖讛讝讬拽讜 诇讗 讘注讬 诇诪讬拽诐 讘讛讚讬讬讛讜 诇讚讬谞讗 讜讝讬诪谞讬谉 谞诪讬 讚诇讬讻讗 住讛讚讬 讗讘诇 注讝 诇讞诇讘讛 讜专讞诇 诇讙讬讝转讛 讬讻讜诇 诇讜诪专 讻砖讬讝讬拽 讬砖诇诐 讻讚讗砖讻讞谉 讙讘讬 注讬讝讬 讚讘讬 转专讘讜 讚讗诪专 诇讬讛 讝讬诇 讗爪谞注讬谞讛讜 讜诇讗 讗诪专 诇讬讛 讝讬诇 砖讞讟讬谞讛讜: 讗讬讝讛讜 诪讜注讚 讻讜'. 讗讜诪专 专''讬 讚讛讗 讚讗诪专讬谞谉 讘讛讘讗 注诇 讬讘诪转讜 (讬讘诪讜转 讚祝 住讚:) 讚住转诐 诇谉 转谞讗 讚砖讜专 讛诪讜注讚 讻专砖讘''讙 讚讗诪专 讘砖诇砖 讝讬诪谞讬谉 讛讜讬 讞讝拽讛 诇讗 诪砖讜诐 讚转讬讛讜讬 驻诇讜讙转讬讬讛讜 讘砖讜专 讛诪讜注讚 讚诪拽专讗讬 讚专砖讬谞谉: 砖讬讛讜 讛转讬谞讜拽讜转 讻讜'. 讗祝 注诇 讙讘 讚讗讚诐 讗讬转 诇讬讛 诪讝诇讗 诪''诪 讻讬讜谉 砖谞注砖讛 砖驻诇 讻诇 讻讱 砖讛转讬谞讜拽讜转 诪诪砖诪砖讬谉 讘讜 讜讚讗讬 讞讝专 诇拽讚诪讜转讜 讜诇讗 讘讗 专''诪 诇诪注讟 砖诇讗 转讜注讬诇 讞讝专讛 砖诇砖讛 讬诪讬诐 讗诇讗 讛砖诪讬注谞讜 讚讗驻讬诇讜 讘讬讜诐 讗讞讚 驻注诪讬诐 讚讗讬讻讗 讞讝专讛 讻讙讜谉 注''讬 转讬谞讜拽讜转 讜讙' 驻注诪讬诐 讘讬讜诐 讗讞讚 谞专讗讛 讚讗讬谉 诪讜注讬诇 诇讚讬讚讬讛 诇讞讝专讛 讗注''驻 砖诪讜注讬诇 诇讛注讚讗讛 讚讛''谞 讗砖讻讞谉 诇专''砖 讚讘砖诇砖讛 驻注诪讬诐 讛讜讬 诪讜注讚 讜讘讞讝专讛 讘注讬 讙' 讬诪讬诐: 讜诇讗 讬砖诪专谞讜 讛讗讬讚谞讗 讞讬讬讘. 驻讬' 讘拽讜谞讟专住 讘驻讬' 专讗砖讜谞讛 讚诇专讘讗 讘驻注诐 讙' 讞讬讬讘 谞''砖 爪''诇 诇驻讬' 讛讗 讚拽讗诪专 诇拽诪谉 讚讗转讜 讙' 讻讬转讬 住讛讚讬 讘讞讚 讬讜诪讗 讚诇诪''讚 诇讬讬注讜讚讬 转讜专讗 讗讬讬注讚 讜诪砖诇诪讬谉 讘注诇讬诐 谞''砖 讗注''驻 砖诇讗 讬讚注讜 转讞诇讛 讜讗讬谞讜 谞专讗讛 讚讜讛讜注讚 讘讘注诇讬讜 讻转讬讘 讜讗讞''讻 讗诐 诇讗 讬砖诪专谞讜 诪砖诇诐 谞''砖 讜讘专讬讬转讗 讚诇拽诪谉 拽转谞讬 讚讗讬谉 讛砖讜专 谞注砖讛 诪讜注讚 注讚 砖讬注讬讚讜 讘驻谞讬 讘注诇讬诐 讜讗''讻 讗驻讬诇讜 诇诪''讚 诇讬讬注讜讚讬 转讜专讗 爪专讬讱 砖讬讚注讜 讛讘注诇讬诐 转讞诇讛 讜讻讬 讗转讜 讙' 讻讬转讬 住讛讚讬 讘讞讚 讬讜诪讗 讜讛注讬讚讜 讘讘注诇讬诐 诇讗 讬砖诇诪讜 讘注诇讬诐 谞''砖 注讚 谞讙讬讞讛 讚' 讜专砖''讬 注爪诪讜 讞讝专 讘讜 诪砖讜诐 讚讘专讬砖 讞讝拽转 讛讘转讬诐 (讘''讘 讚祝 讻讞. 讜砖诐) 拽讗诪专 住转诪讗 讚讙诪专讗 讗讬 诪讛 砖讜专 讛诪讜注讚 注讚 谞讙讬讞讛 讚' 诇讗 诪讬讞讬讬讘 讻讜' 讜驻讬' 讚诪砖诪注讜转 讚讜专砖讬谉 讗讬讻讗 讘讬谞讬讬讛讜





专讘讬谞讜 讞谞谞讗诇

讙诐 谞转讘专专 诪讝讜 讚驻讬 驻专讛 讻讞爪专 讛谞讬讝拽 讚诪讬 讚讻讚 讗讬讘注讬讗 讜讗驻砖讬讟讗 讚讻讞爪专 讛谞讬讝拽 讚诪讬 讚讞讗讛 专讘 诪专讬 讜讗诪专 砖谉 讚讞讬讬讘 专讞诪谞讗 讻讙讜谉 砖谞转讞讻讻讛 讘讻讜转诇 诇讛谞讗转讛 讜讛驻讬诇讛 讛讻讜转诇 讗讜 讟讬谞驻讛 驻讬专讜转 诇讛谞讗转讛 砖讚讜诪讛 讛讬讝讬拽谉 诇砖谉 讚讬砖 诇讛 讛谞讗讛 诇讛讝讬拽讛 砖讻砖诐 砖讬砖 诇讛 讛谞讗讛 讘讗讻讬诇转讛 讻讱 讬砖 讛谞讗' 讻砖谞转讞讻讻讛 讘讻讜转诇 讜讻讬讜爪讗 讘讛 讜讗拽砖讬' 注诇讬' 讜讛讗 讻转讬讘 讜讘注专 讝讛 讛砖谉 讜讻转讬讘 讻讗砖专 讬讘注专 讛讙诇诇 注讚 转讜诪讜 砖"诪 讚砖谉 讚讞讬讬讘 专讞诪谞讗 讻讙讜谉 讚讘注讬专 诇讬讛 讻讜诇讬讛 砖谞讗' 注讚 转讜诪讜. 讜讝讛 砖讛驻讬诇讛 讛讻讜转诇 讜讟讬谞驻讛 讛驻讬专讜转 诇讗 讘讬注专诐 诇讙诪专讬 讚讛讗 拽讬讬诪讬 讜诪转讞讝讜.



讜驻专讬拽 专讘 讗砖讬 讻讙讜谉 讚砖祝 爪诇诪讬. 驻讬' 讻讙讜谉 砖讛讬讜 诇讜 爪讜专讜转 诪爪讜讬讬专讬诐 讘讻讜转诇 谞转讞讻讻讛 讘讛谉 讜砖驻砖驻讛 讗讜转诐 诪诇砖讜谉 [讘转专讙讜诐 讚讘专讬诐 讟] 讜砖驻讬转 讬转讬讛 讘砖讜驻讬谞讗 讜讘注专诐 诪谉 讛讻讜转诇 诇讙诪专讬 讻讚讙专住讬' 讘住讜祝 讬讜诐 讛讻驻讜专讬诐 讘注谞讬谉 砖讻讘转 讝专注 砖讬砖谞讜 注诇 讘砖专讜 讗诐 诪讘注专讘 讬砖驻砖祝 讻诇讜诪专 讬讞讻讱 讘讘砖专讜 注讚 砖讬讘注专讜 诇讙诪专讬 讜讘讗 专讘 讗砖讬 讜驻讬专拽 [驻讬专讜拽] 讗讞专 讚驻住注 驻住讜注讬 驻讬' 讻讙讜谉 讘爪注 讛诪拽讜诐 砖谞转讞讻讻讛 讘讛谉 砖讬讘专讛 讛讗讘谞讬诐 讜砖讞拽转谉 讜讛驻讬专讜转 讘讚专讬住讛 讟讬谞驻转诐 讜讚专住转诐 [讜讻讬诇转诐] 讻讚讻转讬讘 讘爪注 讗诪专转讜 诇砖讜谉 讻诇讬讬讛 讜讛讜讗 转诪讬诪讜转 讜讛砖诇诪讜转 讜讗转讬谞谉 诇诪讬驻砖讟讬讛 诪讛讗 砖讬住讛 讘讜 讻诇讘 讻讜' 讜驻砖讜讟讛 讛讬讗. 讚讗驻讬拽 讻诇讘讗 诇谞讬讘讬讛 讜住专讟讬讛 驻讬' 砖讬谞讬 讛讻诇讘 砖讛谉 谞讬讘讬谉 讙讚讜诇讬谉 讬讜爪讗讬谉 诪驻讬讜 讜诇讞讜抓 讜讛讻讛 讘讛谉 讜诇讗 讛讻谞讬住 [讬讚讜] 诇转讜讱 驻讬讜.



转"砖 讛砖讬讱 讘讜 讗转 讛谞讞砖 讻讜' 讜驻专拽讬' 诇注谞讬谉 拽讟诇讗 讚讘专讬 讛讻诇 讞讬讬讘 讜诇讗 讬讻讬诇 诪讝讬拽 诇诪讬诪专 诪讗讬 讘注讬转 讘专砖讜转讬 讻讬 拽诪讬讘注讬讗 诇谉 诇注谞讬谉 诪诪讜谞讗 讜诇讗 [讗讬驻砖讟讗] 讗诇讗 诪诪转谞讬' 讚拽转谞讬 注诇 讛讞专专讛 诪砖诇诐 谞讝拽 砖诇诐 砖"诪 讚驻讬 讛讻诇讘 讻讞爪专 讛谞讬讝拽 讚诪讬. 讜讛砖转讗 住诇拽讗 砖诪注转讬谉 讻专' 讬讜讞谞谉 讚讗诪专 讗砖讜 诪砖讜' 讞爪讬讜 讗讬转 诇讬讛 谞诪讬 诪砖讜诐 诪诪讜谞讜 讜拽讬讬诪讗 诇谉 讻讜讜转讬'.



讛谞讛讜 注讬讝讬 讚讘讬 转专讘讜 讚讛讜讜 诪驻住讚讬 诇专' 讬讜住祝 讜讗诪专 诇讗讘讬讬 讝讬诇 讗爪谞注讬谞讛讜 讻诇讜诪专 讛讝讛专 诇讘注诇讬讛谉 砖讬砖诪专讜 讗讜转谉 讜讛砖讬讘讜 讗讘讬讬 讬讗诪专讜 讚讘注诇讬讛谉 讬讙讚讜专 讙讚专 诇砖讚讛讜 讜讛砖讬讘 专讘 讬讜住祝 讗诐 讻诇 砖讚讜转 讙讚讜专讜转 讛谉 讛讗讬 讚讻转讬讘 讜讘注专 讘砖讚讛 讗讞专 讛讬讻讬 诪砖讻讞转 诇讛 讜驻讬专拽 讗讘讬讬 讘砖讞转专讛 讛讘讛诪讛 讛讙讚专 讗讜 谞驻诇 讛讙讚专 讘诇讬诇讛 讜谞讻谞住讛 讛讘讛诪讛 讜讗讻诇讛 讻讬 讛讗讬 讙讜谞讗 讛砖谉 讞讬讬讘转 讗讘诇 讘砖讚讛 砖讗讬谞讛 讙讚讜专讛 讛砖谉 驻讟讜专讛 讜注诪讚讛 讛讗 讚讗讘讬讬 讜诇讗 讗讬驻专讬讻讗 讜讛讗 讚诪讻专讬讝 专讘讛 讜讗讬转讬诪讗 专' 讬讜住祝 诇讗讜 讚住诪讻讛 讛讬讗 讚专讘 讬讜住祝 讻砖诪注转讬讛 讜讗讘讬讬 讛讗 讗讜拽诪讬讛 讘讟注诪讗 讜讗住转诇拽 专讘 讬讜住祝 讜砖转拽 讜诇专讘讛 诇讗 讗讬转讘专讬专讛 讚讚讘专讬讜 谞讬谞讛讜 讚讛讗 讙专住讬' 讜讗讬转讬诪' 专' 讬讜住祝 诇驻讬讻讱 讗讬谉 讻讞 诇驻住讜拽 讛诇讻讛 讻诪讜转讜.



驻讬' 注讬讝讬 讚砖讜拽讗. 讛注讜诪讚讬谉 诇讟讘讬讞讛:



诪转谞讬' 讗讬讝讛讜 转诐 讜讗讬讝讛讜 诪讜注讚 诪讜注讚 砖讛注讬讚讜 注诇讬讜 讙' 讬诪讬诐. 讜转诐 砖讬讞讝讜专 讘讜 讙' 讬诪讬诐 讚讘专讬 专' 讬讛讜讚讛 讜专' 诪讗讬专 讗讜诪专 诪讜注讚 砖讛注讬讚讜 讘讜 讙' 驻注诪讬诐 讜讻讜'.



讜讗诪专讬谞谉 诪讗讬 讟注诪讗 讗诪专 讗讘讬讬 转诪讜诇 讞讚 诪转诪讜诇 转专讬 讻诇讜诪专 讗讬诇讜 讛讬讛 讻转讬讘 转诪讜诇 讗讬谞讜 讗诇讗 讬讜诐 讗讞讚 讛砖转讗 讚砖讬谞讛 拽专讗 讜讻转讘 诪转诪讜诇 转专讬 讬讜诪讬 谞讬谞讛讜 砖诇砖讜诐 转诇转讗 讜诇讗 讬砖诪专谞讜 讜谞讙讞 专讘讬注讬转 谞注砖讛 诪讜注讚 讜诪砖诇诐 谞讝拽 砖诇诐.



专讘讗 讗诪专 诇讗 砖谞讗 讻转讬讘 转诪讜诇 讜诇讗 砖谞讗 讻转讬讘 诪转诪讜诇 转专讜讬讬讛讜 讞讚讗 讬讜诪讗 诪砖诪注 砖诇砖讜诐 转专讬 讜诇讗 讬砖诪专谞讜 讗诇讗 谞讙讞 注讜讚 讬讜诐 砖诇讬砖讬 诪讻讗谉 讜诇讛讘讗 谞注砖讛 诪讜注讚 讜讻诇 诪讛 砖讬讙讞 砖诇诐 讬砖诇诐 砖讜专 转讞转 讛砖讜专 讜诇讚讘专讬 讛讻诇 谞讙讬讞讛 专讘讬注讬转 谞讝拽 砖诇诐. 讜讗讘讬讬 讜专讘讗 讘拽专讗讬 驻诇讬讙讬 讜诇讗 讘注讬拽专 讛谞讙讬讞讜转 讚讘讛讚讬讗 拽转谞讬 讻诇 砖讛注讬讚讜 讘讜 讙' 讬诪讬诐 讜注讜讚 讛诇讗 转专讗讛 讘转讞诇转 讞讝拽转 讛讘转讬诐 讚诪讜转讬讘 讘诪转诪讬讛 讘讚讘专 讘专讜专 讗讬 诪讛 砖讜专 讛诪讜注讚 注讚 谞讙讬讞讛 专讘讬注讬转 诇讗 诪讬讞讬讬讘 讛讻讗 谞诪讬 注讚 砖谞讛 专讘讬注讬转 诇讗 拽诪讛 讘专砖讜转讬讛 讜驻专讬拽 讛讻讬 讛砖转讗 讛转诐 诪讻讬 谞讙讞 讙' 谞讙讬讞讜转 讛讜讛 诇讬讛 诪讜注讚 讜讗讬讚讱 讻讬 诇讗 谞讙讞 诪讗讬 诪砖诇诐 讛讻讗 讻讬讜谉 讚讗讻诇讛 讙' 砖谞讬诐 拽诪讛 诇讬讛 讘专砖讜转讬讛. 讜注讜讚 砖谞讬谞讜 诪砖谞讛 砖诇讬诪讛 砖讜专 砖谞讙讞 讗转 讛讗讚诐 讜诪转 诪讜注讚 诪砖诇诐 讗转 讛讻讜驻专 讜转诐 驻讟讜专 诪谉 讛讻讜驻专 讜讝讛 讜讝讛 讞讬讬讘讬谉 诪讬转讛. 讜讗拽砖讬' 讘讙诪' 讜讻讬 诪讗讞专 讚诪转诐 拽讟诇讬谞谉 诇讬讛 诪讜注讚 讚拽讟诇 讛讬讻讬 诪砖讻讞转 诇讛. 讜驻专砖 专讘讛 驻讬' 讜讚讞讗讜 专讘 讗砖讬 讜驻讬专砖 讛讜讗 讻讙讜谉 砖住讬讻谉 讙' 讘谞讬 讗讚诐. 专讘 讝讘讬讚 讗诪专 讻讙讜谉 砖讛专讙 讙' 讘讛诪讜转 讜诪讜注讚 诇讘讛诪讛 讛讜讬 诪讜注讚 诇讗讚诐 讛专讬 讘驻讬' 讚讘转诇转讗 讝讬诪谞讬 转诐 讛讜讗 讜谞注砖讛 诪讜注讚 讜讗诐 讛专讙 讬讛专讙 讜讝讛讜 讛诪讜注讚 砖谞住拽诇 讜诪砖诇诐 讛讻讜驻专 讜讘讟注诪讗 讞讚讗 讗讝讚讜 讛谞讬. 讜专讘 砖讬诪讬 讘专 讗砖讬 讜专"诇 讜专讘 驻驻讗 讜专讘 讗讞讗 讘专讬讛 讚专讘 讗讬拽讗 讻讜诇讛讜 住讘讬专讗 诇讛讜 讚讘转诇转讗 讝诪谞讬 转诐 讛讜讗. 讜转讜讘 讙专住讬谞谉 讘驻' 讛讘讗 注诇 讬讘诪转讜 讜住转讜转 讜砖讜专 讛诪讜注讚 讛诇讻转讗 讻专砖讘"讙 讚讗诪专 讘讛讚讬' 诇砖诇讬砖讬 转谞砖讗 诇专讘讬注讬 诇讗 转谞砖讗.



讜讛讻讗 讗诪专 专"谞 讗诪专 专讘 讗讚讗 讘专 讗讛讘讛 讛诇' 讻专' 讬讛讜讚讛 讘诪讜注讚 砖讛专讬 专' 讬讜住讬 诪讜讚讛 诇讜. 讜讛讜爪专讻谞讜 诇驻专砖 讻诇 讝讛 砖专讗讬谞讜 讘诪拽爪转 驻讬专讜砖讬 专讘讜转讬谞讜 讛讙讗讜谞讬诐 砖讗诪专讜 讻讬 讘谞讙讬讞讛 讛砖诇讬砖讬转 诪砖诇诐 谞讝拽 砖诇诐 讜讻诪讚讜诪讛 注讘专 讗讙讘 砖讬讟驻讗.





专砖讘"讗

讚讗讬 讘讞爪专 讛诪讝讬拽 诇讬诪讗 诇讬讛 专驻转讱 讘驻讜诪讗 讚讻诇讘讗讬 诪讗讬 讘注讬. 转讬诪讛 讛讗讬讱 讗驻砖专 诇讜诪专 讻谉 讻诇讘讜 诇拽讞 讛讞专专讛 诪专砖讜转 谞讬讝拽 讜讛讜讗 讗诪专 诇讬讛 专讬驻转讱 讘驻讜诪' 讚讻诇讘讗讬 诪讗讬 讘注讬 讜讛专讗讘"讚 讝"诇 驻讬专砖 讚讞专专讛 讝讜 诇讗 谞讟诇讛 诪专砖讜转 讛谞讬讝拽 讗诇讗 诪专砖讜转 讘注诇 讛讙讞诇转 讻诪讜 砖讻转讘谞讜 诇诪注诇讛 讜诪砖讜诐 讻讱 讗诪专 砖诪注 诪讬谞讛 讚驻讬 驻专讛 讻讞爪专 讛谞讬讝拽 讚诪讬 讚讻砖谞讟诇讛 讻诇讘 讝讛 诇讗 诪专砖讜转 讛谞讬讝拽 谞讟诇讛 讗诇讗 诪专砖讜转 讗讞专 讜讛讜诇讬讻讛 讘驻讬讜 注讚 讙讚讬砖讜 砖诇 讘注诇 讛讞专专讛 讜讗讬 讗诪专转 驻讬 驻专讛 讻讞爪专 讛诪讝讬拽 讚诪讬 诇讬诪讗 诇讬 讻诇讘讗讬 诇讗 诪专砖讜转讱 砖拽讬诇 讜驻讜诪讬' 专砖讜转讬' 讛讜讗 讜讘砖注转 讗讻讬诇讛 诪专砖讜转讬 谞讟诇讛 讜讗诪讗讬 讞讬讬讘 讗讘诇 讗讬 讻专砖讜转 谞讬讝拽 讚诪讬 讛砖转讗 讜讚讗讬 讞讬讬讘 讚讛讗 诪专砖讜转 谞讬讝拽 谞讟诇讛 讜讘专砖讜转讜 讗讻诇讛 讜讘讻讬 讛讗 诇讬讻讗 诇住驻讜拽讬 讜诇讬讻讗 诇诪讬讘注讬 讜讛讬讬谞讜 诪转谞讬转讬谉 讚谞讻谞住讛 诇专砖讜转 讛谞讬讝拽 讜讗讻诇讛 诪讗讬 砖专讗讜讬 诇讛 讜讗讻诇讛 诪转讜讱 讛讞谞讜转 讜诪爪讚讬 讛专讞讘讛.





讜讗诐 转讗诪专 讗诐 讻谉 诪讗讬 拽讗 拽砖讬讗 诇讬讛 讘专砖讜转 诪讝讬拽 砖谉 讚讞讬讬讘 专讞诪谞讗 讛讬讻讬 诪砖讻讞转 诇讛 讛讗 诪砖讻讞转 诇讛 讻砖谞讟诇讛 诪专砖讜转 讛谞讬讝拽 讜讗讻诇讛 讘专砖讜转 讛谞讬讝拽 讬"诇 讚讗讬谉 讛讻讬 谞诪讬 讜专讘 诪专讬 讘专讬讛 讚专讘 讻讛谞讗 讚讗讛讚专 诇讬讛 诪砖讻讞转 诇讛 讻讙讜谉 砖谞转讞讻讻讛 讘讻讜转诇 诇讟注谞转讬讛 诪讛讚专 诇讬讛. 讜讗讬谞讱 砖诪注转讬谉 讚砖住讛 讘讜 讛讻诇讘 讜讛砖讬讱 讘讜 讗转 讛谞讞砖 讻讜诇讛讜 讘砖谞讟诇 讬讚 讞讘讬专讜 讜讛讻谞讬住讛 讘驻讬讜 砖诇 讻诇讘 讜砖诇 谞讞砖 讚讗讬 讘砖住讛 讘诇讘讚 讜讛诇讱 讛讻诇讘 讜谞砖讱 讜讻谉 讛谞讞砖 讗驻讬诇讜 诇注谞讬谉 谞讬讝拽讬谉 讞讬讬讘 讘注诇 讛讻诇讘 讜讛谞讞砖 讜讗驻讬诇讜 诇讻砖转诪爪讬 诇讜诪专 驻讬 驻专讛 讻讞爪专 讛诪讝讬拽 讚诪讬 讜诪讻诇 诪拽讜诐 诪讛讛讬讗 讚讞专专讛 砖诪注讬谞谉 讚驻讬 驻专讛 讻讞爪专 讛谞讬讝拽 讚诪讬.





讛讗 讚讗拽砖讬谞谉: 讜讛讗 讘注讬谞谉 讻讗砖专 讬讘注专 讛讙诇诇 注讚 转讜诪讜. 拽砖讬讗 诇讬 讚讛讗 讗住讬拽谞讗 讘专讬砖 驻"拽 讚诪讻诇转讬谉 砖谉 讚讜诪讬讗 讚专讙诇 诪讛 专讙诇 讚诇讗 诪讻诇讬讗 拽专谞讗 讗祝 砖谉 讚诇讗 诪讻诇讬讗 拽专谞讗. 讜谞"诇 讚讛"拽 讜讛讗 讘注讬谞谉 砖谉 砖讬讻讜诇讛 诇讘注专 讗转 讛讻诇 讜讗讬 注讬拽专 讞讬讜讘讗 讚砖谉 诇讗 诪砖讻讞转 诇讛 讗诇讗 讘砖谞转讞讻讻讛 讘讻讜转诇 讗讜 讟谞驻讛 驻讬专讜转 讛讗 诇讗 诪讻诇讬讗 拽专谞讗 诇注讜诇诐.





砖谉 讚讗诪专 专讞诪谞讗 讛讬讻讬 诪砖讻讞转 诇讛 讜讻讜'. 讻转讘 讛专讬"祝 讝"诇 讚拽讬"诇 讻专讘 讬讜住祝 讜诇讬转讬' 诇讚讗讘讬讬 讚砖讬谞讜讬讗 讘注诇诪讗 讛讜讗 讗讘诇 专"讞 讝"诇 驻住拽 讻讗讘讬讬 讚讛讗 讗讜拽讬诪谞讗 诇专讘 讬讜住祝 讻讟注诪讗 讜讗住转诇拽 专讘 讬讜住祝 讜砖转讬拽. 讜讛讗 讚诪讻专讬讝 专讘 讜讗转诪专 专讘 讬讜住祝 诇讗讜 讚住诪讻讗 讛讜讗 讚专讘 讬讜住祝 讻砖诪注转讬' 讜专讘讗 诇讗 讗转讘专专讛 讚讚讘专讬讜 谞讬谞讛讜 讚讛讗 讙专住讬谞谉 讜讗转诪专 专讘 讬讜住祝 讜诇驻讬讻讱 讗讬谉 讻讞 诇驻住讜拽 讻诪讜转讜 讗诇讜 讚讘专讬 讛专讘 讝"诇.





讛谞讬 注讬讝讬 讚砖讜拽讗 诪转专讬谞谉 讘讛讜 讘诪专讬讬讛讜 转诇转讗 讝讬诪谞讬. 驻讬专讜砖 注讬讝讬 讚砖讜拽讗 讛注讜诪讚讬诐 诇砖讞讬讟讛 讜讗讬谉 讛讘注诇讬诐 诪诪转讬谞讬谉 讗诇讗 诇讬讜诪讗 讚砖讜拽讗 讜讗讬 诇讗 诪讘专讞讬 诇讛讜 砖讞讟讬谞谉 诇讛讜 讗驻讬诇讜 讘诇讗 讬讜诪讗 讚砖讜拽讗 讜诪"诪 讗诐 讛讝讬拽讜 讘谞转讬讬诐 诪砖诇诐 讗转 讛谞讝拽 谞讝拽 砖诇诐 注诇 讛砖谉 讜注诇 讛专讙诇 讜讛谞讬 诪讬诇讬 注讬讝讬 讚砖讜拽讗 讗讘诇 注讬讝讬 讗讞专讬谞讗 讚注讜诪讚讬谉 诇讙讬讝转谉 讜讞诇讘谉 诇讗 砖讞讟讬谞谉 诇讛讜 讗诇讗 讻诇 讗讬诪转 讚诪讝拽讬 诪砖诇诪讬.





讜讛讻讬 拽讗诪专 讗诐 转诪讜诇 砖诇砖讜诐 讛讜讗 讜诇讗 讬砖诪专谞讜 讛讗讬讚谞讗 诪讞讬讬讘 讬砖 诪讬 砖驻讬专砖 讚谞讙讬讞讛 砖诇讬砖讬转 讗讬讻讗 讘讬谞讬讬讛讜 讚诇讗讘讬讬 注讚 讚谞讙讞 谞讙讬讞讛 专讘讬注讬转 诇讗 诪砖诇诐 讜诇专讘讗 讘谞讙讬讞讛 砖诇讬砖讬转 谞注砖讛 诪讜注讚 讜讛注讚转讜 讜讞讬讜讘讜 讘讗讬谉 讻讗' 讜讘砖诇讬砖讬 诪砖诇诐 谞讝拽 砖诇诐 讜诇讬转讗 诪讚讗诪专讬谞谉 专讬砖 驻专拽 讞讝拽转 讛讘转讬诐 诪谞讬谉 诇讞讝拽讛 砖讛讬讗 讙' 砖谞讬诐 诪砖讜专 讛诪讜注讚 讗讬 诪讛 砖讜专 讛诪讜注讚 注讚 谞讙讬讞讛 专讘讬注讬转 诇讗 诪讞讬讬讘 讛讻讗 谞诪讬 注讚 砖谞讛 专讘讬注讬转 诇讗 拽讬讬诪讗 讘专砖讜转讬讛 讜驻专讬拽 讛讻讗 讛砖转讗 讛转诐 讻讬 谞讙讞 砖诇砖 谞讙讬讞讜转 讛讜"诇 诪讜注讚 讗讬讚讱 讻讬 诇讗 谞讙讞 诪讗讬 诪砖诇诐 讗诇诪讗 诪讚驻专讻讬谞谉 讜诪驻拽讬谞谉 讛讻讗 诇讛讚讬讗 诪诇转讗 驻砖讬讟讗 讛讬讗 诇讻诇讛讜 讚注讚 谞讙讬讞讛 专讘讬注讬转 诇讗 诪砖诇诐 讜讻谉 讗讬 讗驻砖专 讚讛讛讬讗 住讜讙讬讗 讗诇讬讘讗 讚讗讘讬讬 讚诇讬转 诇讬讛 讛诇讻转讗 讻讜转讬讛 注讘讬讚谞讗 讗诇讗 讛讻讗 诪砖诪注讜转 讚讜专砖讬谉 讘诇讞讜讚 讗讬讻讗 讘讬谞讬讬讛讜.





讛诪讗讬专讬

讻讘专 讻转讘谞讜 讛专讘讛 驻注诪讬诐 砖讛砖谉 讞讬讜讘讜 讘讞爪专 讛谞讝拽 讜诇讗 讘讞爪专 讗讞专转 讻诇 砖讻谉 讘讞爪专 讛诪讝讬拽 诇诪讚转 砖驻讬 驻专讛 讛讗讜讻诇转 讘专砖讜转 讛谞讝拽 讞讬讬讘转 谞讝拽 砖诇诐 讜讗讬谉 讗讜诪专讬谉 砖驻讬 驻专讛 专砖讜转 讛诪讝讬拽 讗祝 讘讘讬转讜 砖诇 谞讝拽 砖讗诐 讻谉 讗讬谉 诇讱 砖谉 讙诪讜专讛 讞讬讬讘转 讜讗诐 诪驻谞讬 谞转讞讻讻讛 讘讻讜转诇 讜讟谞驻讛 驻讬专讜转 诇讛谞讗转讛 讗讬谉 讗诇讜 讗诇讗 转讜诇讚讜转 砖讛专讬 讗讬谉 讻讗谉 讘讬注讜专 诇讙诪专讬 讜注讬拽专 讛砖谉 谞讗诪专 讘讛 讻讗砖专 讬讘注专 讛讙诇诇 注讚 转诪讜 讜讗注"驻 砖讗驻砖专 诇驻专砖 讘砖讘讬专讛 讗讜 讘诪讞讬拽转 讛讞拽讜讬 诪讻诇 讜讻诇 诪"诪 讗讬谉 讝讛 讗讘 讗诇讗 转讜诇讚讛:



诪讬 砖砖住讛 讻诇讘讜 砖诇 讞讘专讜 讘讞讘专讜 驻讟讜专 讛诪砖住讛 诪讚讬谞讬 讗讚诐 讜讞讬讬讘 讘讚讬谞讬 砖诪讬诐 讜讘注诇 讛讻诇讘 讘谞讬讝拽讬谉 讞讬讬讘 讞爪讬 谞讝拽 讜讗诐 讛专讙 讗讬谉 讛讻诇讘 谞住拽诇 讗讞专 砖注诇 讬讚讬 砖住讜讬 讛专讙 讜讻谉 讛讚讬谉 讗诐 讙讬专讛 讘讜 讗转 讛讚讜讘 讗讜 砖讗专 讘讛诪讛 讜讞讬讛 讗讘诇 谞讞砖 讗诐 砖住讛讜 讘讞讘专讜 驻讟讜专 讛诪砖住讛 讗驻讬诇讜 讛专讙 讜讗驻讬诇讜 讛砖讬讱 讘讜 专"诇 砖讛讙讬注 讘讬讚讜 驻讬讜 砖诇 谞讞砖 诇讘砖专 讞讘专讜 驻讟讜专 砖讗专住 谞讞砖 诪注爪诪讜 讛讜讗 诪拽讬讗讜 讜诪"诪 讛谞讞砖 谞住拽诇 讜诇驻讬讻讱 谞讞砖 砖讛诪讬转 讘讚专讱 讝讛 讘住拽讬诇讛 讜诪讻讬砖 驻讟讜专:



讛谞讻谞住 讘讞爪专 讘注诇 讛讘讬转 砖诇讗 讘专砖讜转 讜谞讙讞讜 砖讜专讜 砖诇 讘注诇 讛讘讬转 讛砖讜专 讘住拽讬诇讛 砖诇注谞讬谉 诪讬转讛 讗讬谉 讗讜诪专讬诐 砖讬讛讗 讝讛 讬讻讜诇 诇讜诪专 诪讛 诇讱 讗爪诇 专砖讜转讬 讗讘诇 讛讘注诇讬诐 诪"诪 驻讟讜专讬谉 诪谉 讛讻讜驻专 讗诐 讛讬讛 诪讜注讚 讻诪讜 砖讬转讘讗专:



讘讛诪讜转 砖谞讻谞住讜 诇讞爪专 讛谞讬讝拽 讜讗讻诇讜 砖讗谞讜 诪讞讬讬讘讬诐 讗讜转诐 诪砖讜诐 砖谉 诇讗 住讜祝 讚讘专 讘讘讬转 讛谞讝拽 砖讛讜讗 诪讜拽祝 讘讻讜转诇讬诐 讜砖谞谞注诇 讛讚诇转 讗诇讗 砖讞转专讜 讗讜 谞驻诇 讘诇讬诇讛 讗诇讗 讗祝 讘讘讬转 讛驻转讜讞 讜讗祝 讘砖讚讛 砖讗讬谉 砖诐 讙讚专 讞讬讬讘 讜讗讬谉 讗讜诪专讬诐 砖注诇 讘注诇 讛砖讚讛 诇讙讚讜专 讗转 砖讚讛讜 讜讙讗讜谞讬 讛专讗砖讜谞讬诐 驻住拽讜 砖讘砖讚讛 讛讜讗讬诇 讜讛讘讛诪讜转 专讙讬诇讜转 诇讬诇讱 讘爪讚 讛砖讚讛 讘专砖讜转 驻讟讜专讜转 讗诇讗 砖讘讘转讬诐 讞讬讬讘讜转 讗注"驻 砖讗讬谉 谞注讜诇讜转 讜讻诪讜 砖讗诪专讜 诇诪注诇讛 诪转讜讱 讛讞谞讜转 诪砖诇诪转 诪讛 砖讛讝讬拽讛 讜讗讬谉 讗讜诪专讬谉 砖讛讬讛 诇讜 诇谞注讜诇 讗诇讗 砖诪"诪 讛讚讘专讬诐 谞专讗讬谉 讻讚注转 专讗砖讜谉 砖讛专讬 诪砖谞转 讛讻诇讘 砖谞讟诇 讗转 讛讞专专讛 讜讛讚诇讬拽 讗转 讛讙讚讬砖 住转诪讛 讘砖讚讛 讗讜 讘讘拽注讛 讛讬讗 砖谞讜讬讛:



讘讛诪讜转 讛注讜诪讚讜转 诇砖讞讬讟讛 讜诪讝讬拽讜转 诪转专讬诐 讘讘注诇讬讛诐 砖谞讬诐 讜砖诇砖讛 驻注诪讬诐 讜讗诐 讛讝讬拽讜 讗讞专 讻谉 砖讜讞讟讬谉 讗讜转谉 讜诪讜讚讬注讬诐 讗讜转讜 砖讬讘讗 诇诪讻讜专 讜讗注"驻 砖讗讬谉 讝讛 讘讬讜诪讗 讚砖讜拽讗 讛讗 讘讘讛诪讜转 砖讗讬谞谉 注讜诪讚讜转 诇砖讞讬讟讛 讗讬谉 诇谞讜 专砖讜转 讘讻讱 讗诇讗 讬讝讬拽讜 讜讬讝讬拽讜 讜讛讜讗 诪砖诇诐 讻专讗讜讬 讜讙讚讜诇讬 讛诪讞讘专讬诐 驻讬专砖讜讛 讗祝 讘砖诇讗 讛讝讬拽讛 讻诇 砖谞讻谞住讛 讘砖讚讜转 讜讻专诪讬诐 讜诪转讬专讗讬谉 讘讛 砖诇讗 转讝讬拽 讜讗讬谉 讛讚讘专讬诐 谞专讗讬谉 讜讻谉 讬砖 诪驻专砖讬诐 砖讗注"驻 砖诇讗 谞讻谞住讛 诇专砖讜转 讛谞讬讝拽 讗诇讗 砖讛讝讬拽讛 讘砖讬谞讬讛 讘专砖讜转 讛专讘讬诐 砖讛讬讗 驻讟讜专讛 讛专砖讜转 讘讬讚诐 诇注砖讜转 讻谉 讛讜讗讬诇 讜诇砖讞讬讟讛 讛谉 注讜诪讚讜转:



讛诪砖谞讛 讛砖砖讬转 讜讛讻讜谞讛 诇讘讗专 讘讛 砖讜专 讛诪讜注讚 砖讘讗专谞讜 讘驻专拽 讛讗讞专 砖讛讜讗 诪讞诪砖讛 诪讜注讚讬谉 讻讬爪讚 讛讜讗 讚讬谞讜 讜讗诪专 注诇 讝讛 讗讬讝讛讜 转诐 讜讗讬讝讛讜 诪讜注讚 诪讜注讚 砖讛注讬讚讜 讘讜 砖诇砖讛 讬诪讬诐 讜转诐 诪砖讬讞讝讜专 讘讜 砖诇砖讛 讬诪讬诐 讚讘专讬 专' 讬讛讜讚讛 专' 诪讗讬专 讗讜诪专 诪讜注讚 砖讛注讬讚讜 讘讜 砖诇砖讛 驻注诪讬诐 讜转诐 砖讬讛讬讜 讛转讬谞讜拽讜转 诪诪砖诪砖讬谉 讘讜 讜讗讬谞讜 谞讜讙讞 讗诪专 讛专"诐 诪诪砖诪砖讬谉 专"诇 砖诪讜砖讻讬谉 讗讜转讜 讜诪砖讞拽讬诐 讘讜 讜讗讬谞诐 诪谞讙讞讬诐 讜讛诇讻讛 讻专' 讬讛讜讚讛 讘驻讬专讜砖 砖讜专 讛诪讜注讚 讜讛诇讻讛 讻专' 诪讗讬专 讘驻讬专讜砖 砖讜专 转诐 讜讻诇 讝诪谉 砖讛讜注讚 讛砖讜专 诇谞讙讬讞讛 诇讗 讬讞讝讜专 诇转诪讜转讜 注讚 砖讬砖讞拽讜 讘讜 讛谞注专讬诐 讜诇讗 讬讝讬拽诐 讘谞讙讬讞讛:



讗诪专 讛诪讗讬专讬 讗讬讝讛讜 诪讜注讚 讻诇 砖讛注讬讚讜 讘讜 砖诇砖讛 讬诪讬诐 专"诇 砖讛转专讜 讘讜 讘讘注诇讬讜 砖诇砖讛 讬诪讬诐 注诇 砖诇砖 谞讙讬讞讜转 讜讛讜讗 砖谞讙讞 讘讬讜诐 专讗砖讜谉 讜讛讜讚讬注讜讛讜 讜讛转专讜讛讜 诇砖诪专讜 讜讞讝专 讜谞讙讞 讘讬讜诐 砖谞讬 讜讛讜讚讬注讜讛讜 讜讛转专讜讛讜 诇砖诪专讜 讜讞讝专 讜谞讙讞 讘砖诇讬砖讬 讜讛转专讜讛讜 诇砖诪专讜 讛专讬 讝讛 注讜砖讛 诪讜注讚 诪讻讗谉 讜讗讬诇讱 诇讞讬讬讘讜 谞讝拽 砖诇诐 讘谞讙讬讞讛 专讘讬注讬转 讜讻讜驻专 讛讗 讗诐 谞讙讞 砖诇砖讛 驻注诪讬诐 讘讬讜诐 讗讞讚 讗驻讬诇讜 讛讜讚讬注讜讛讜 注诇 讻诇 讗讞转 讘砖注转讛 讜讛转专讜讛讜 讗讬谉 讝讛 诪讜注讚 讛讜讗讬诇 讜诇讗 讛转诪讬讚 讻谉 讘讬诪讬诐 砖讝讛 砖讛转诪讬讚 讘讬讜诐 讗讞讚 住讘讛 讛讬讗 砖讗专注讛 诇讜 讜转诐 讜讻讜' 专"诇 讗讞专 砖谞注砖讛 诪讜注讚 讗诐 讛讜讗 讞讜讝专 诪讟讘注讜 讛专注 讞讜讝专 讛讜讗 诇讚讬谉 转诪讜转讜 讜诪讗讬诪转讬 诪砖讬讞讝讜专 讘讜 砖诇砖讛 讬诪讬诐 砖讘讻诇 讬讜诐 诪讛诐 讬讛讬讜 讞讘专讬讜 注讜讘专讬诐 诇驻谞讬讜 讜讗讬谞讜 谞讜讙讞诐 讚讘专讬 专' 讬讛讜讚讛 讜专' 诪讗讬专 讗讜诪专 诪讜注讚 砖讛注讬讚讜 讘讜 砖诇砖讛 驻注诪讬诐 讗驻讬诇讜 讘讬讜诐 讗讞讚 讜转诐 专"诇 讜讞讜讝专 诇转诪讜转讜 诪砖讬讛讜 讗驻讬诇讜 转讬谞讜拽讜转 注讜讘专讬诐 讜诪诪砖诪砖讬谉 讘讜 讚专讱 讛讻注住讛 讜砖住讜讬 讜讗讬谞讜 谞讜讙讞 讜讘讘专讬讬转讗 讗诪专讜 诪诪砖诪砖讬谉 讘讜 讘讬谉 拽专谞讬讜:



讜讛诇讻讛 讻专' 讬讛讜讚讛 讘讛注讚讛 讜讻专' 诪讗讬专 讘讞讝专讛 诇转诪讜转讜 讜讬砖 驻讜住拽讬谉 讘讛注讚讛 砖讘砖诇讬砖讬转 讞讬讬讘 讜住讜讘专讬诐 砖讝讛讜 讚注转 专讘讗 讘讙诪' 讜谞住讞 讛讚讘专讬诐 诪讗讬 讟注诪讗 讚专' 讬讛讜讚讛 讗诪专 讗讘讬讬 转诪讜诇 讞讚 诪转诪讜诇 转专讬 砖诇砖讜诐 转诇转 讜诇讗 讬砖诪专谞讜 讘专讘讬注讬转 专讘讗 讗诪专 转诪讜诇 诪转诪讜诇 讞讚 讛讜讗 讜讛讻讬 拽讗诪专 讗诐 诪转诪讜诇 砖诇砖讜诐 讛讜讗 讜诇讗 讬砖诪专谞讜 讛讗讬讚谞讗 讞讬讬讘 讜诪驻专砖讬诐 讛讗讬讚谞讗 讘砖诇讬砖讬转 砖讗诐 诇讗 讻谉 讘诪讛 谞讞诇拽讜 讜诪"诪 拽砖讛 诇驻讬专讜砖 讝讛 砖讛专讬 专讘讗 注爪诪讜 讗诪专 讜住转讜转 讜砖讜专 讛诪讜注讚 讻专砖讘"讙 讚讗诪专 诇砖诇讬砖讬 转谞砖讗 诇专讘讬注讬 诇讗 转谞砖讗 讗诇讗 注讬拽专 讛驻讬专讜砖 砖诇讗 谞讞诇拽讜 讗讘讬讬 讜专讘讗 讗诇讗 讘诪砖诪注讜转 讚讜专砖讬谉 讜讚讘专讬 专讘讗 驻讬专讜砖诐 诪转诪讜诇 讞讚 砖诇砖讜诐 转专讬 讗诐 诪转诪讜诇 砖诇砖讜诐 讛讜讗 讜诇讗 讬砖诪专谞讜 讘砖诇讬砖讬转 讛讗讬讚谞讗 讞讬讬讘 讘诪讛 砖讬讙讞 诪讻讗谉 讜讗讬诇讱 讜讗祝 诇讚注转 诪驻专砖讬诐 砖讞讜诇拽讬谉 讛诐 讘讬谉 砖诇讬砖讬转 诇专讘讬注讬转 诪"诪 讛诇讻讛 讘专讘讬注讬转 讜讗诐 诪驻谞讬 砖拽砖讛 诇讛诐 砖讻诇 诪讞诇讜拽转 讗讘讬讬 讜专讘讗 讛诇讻讛 讻专讘讗 讗讬谉 讗谞讜 讞讜砖砖讬谉 诇讻讱 砖讗讬谉 注讬拽专 诪讞诇讜拽转 讝讛 砖诇讛诐 砖讛专讬 谞讞诇拽讜 讘讛 讙讚讜诇讬诐 诪讛诐 讻诪讜 砖讗诪专讜 讜住转讜转 讜砖讜专 讛诪讜注讚 讛诇讻讛 讻专砖讘"讙 讻诪讜 砖讻转讘谞讜 讜讻诇 砖讗讬谉 注拽专 讛诪讞诇讜拽转 砖诇讛诐 讗讬谞讜 讘讻诇诇 讛讚讘专讬诐 讛谞讝讻专讬诐 注诇 砖诪诐 讜讻讘专 讛注讬专讜谞讜 讘讚讘专 讝讛 讘诪住讻转 讞讜诇讬谉:



讜讛转专讗讛 讝讜 砖讘讗专谞讜 爪专讬讱 砖转讛讗 讘驻谞讬 讘注诇讬诐 讜讘驻谞讬 讘讬转 讚讬谉:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





转讜住驻讜转 专讬"讚 (诪讛讚讜专讛 转诇讬转讗讛)

讜诇讬诪讗 诇讬讛 诪讛 讘注讬 讬讚讱 讘驻讜诪讗 讚讞讬讜讗讬 讛谞讛 讜讚讗讬 讬砖 诇讛拽砖讜转 诪讛 砖讛拽砖讬转讬 讘诪讛讚讜专讗 转谞讬谞讬讗 讗讘诇 讘诪讗讬 讘注讬 专讬驻转讱 (讘驻讜诪讗) 讚讻诇讘讗讬 讗讬谉 诇讛拽砖讜转 讚讻讬讜谉 讚诇讙讘讬 砖谉 讘转专 讗讻讬诇讛 讗讝诇讬谞谉 讗讬诇讜 诇拽讞 讛讻诇讘 诪讘讬转 讛谞讬讝拽 讜讛讘讬讗 讘讞爪专 讛诪讝讬拽 讜讗讻讬诇 诪讬 诇讗 诪讬驻讟专 讛"谞 讻砖诇拽讞 讜讛讘讬讗 诇转讜讱 驻讬' 讗讬 讻讞爪专 讛诪讝讬拽 讚诪讬 诇讬驻讟专. 讗讘诇 谞砖讬讻转 讛谞讞砖 讚讛讜讬 转讜诇讚讛 讚拽专谉 诇讬讻讗 诇诪讬诪专 讛讻讬 砖讗诇讜 诇拽讞讛 讘讛诪转讜 讻诇讬 诪讞爪专 讛谞讬讝拽 讜讛讘讬讗转讜 讘专砖讜转 讛诪讝讬拽 讜砖讬讘专转讜 诪讬 诇讗 诪讞讬讬讘 讜讛"谞 诇讞讬讬讘:


驻讬住拽讗 (讗讬讝讛讜 转诐) 讗诪专 诇讛谉 讛专讬 讛讜讗 讗讜诪专 讜讝讗转 转讛讬讛 讟讜诪讗转讜 讘讝讜讘讜. 诪讛 讚拽砖讬讗 诇讬 讘诪讛"拽 谞"诇 诇转专讜爪讬 讛讻讬 讘讜讚讗讬 讗讬 讛讜讛 讬诇讬祝 砖讜专 讛诪讜注讚 诪诪拽讜诐 讗讞专 讛讜讛 讗诪专 诇讬讛 讝讘讛 转讜讻讬讞 讜讻诇 讬讜讻讬讞 讚注诇诪讗 诪诪讬讚讬 讚讻转讜讘 讘讗讜专讬讬转讗 驻专讻讬谞谉 讗诇讗 讛讻讗 诪讬谞讬讛 讜讘讬讛 讬诇讬祝 诪住讘专讗 讚住讘专 诇诪讬诪专 砖讬讜转专 讬砖 诇讛讞诪讬专 讘拽讬专讜讘 讛谞讙讬讞讜转 诪专讬讞讜拽 讛谞讙讬讞讜转 讜讗诪专讜 诇讜 讝讘讛 转讜讻讬讞 砖讛讞诪讬专讛 转讜专讛 讘专讬讞讜拽 专讗讬讜转讬讛 讜诇讗 讬诇驻讬谞谉 拽"讜 诇拽讬专讜讘 专讗讬讜转讬讛 讚讗诇诪讗 讬讜转专 讬砖 诇讛讞诪讬专 讘专讬讞讜拽 诪谉 讛拽讬专讜讘 讜讛"谞 讘砖讜专 讛诪讜注讚 诇讗 转讬诇讜祝 讛拽讬专讜讘 诪谉 讛专讬讞讜拽 讘拽"讜. 讗诪专 诇讛诐 诇注讜诇诐 讬讜转专 讬砖 诇讛讞诪讬专 讘拽讬专讜讘 诪谉 讛专讬讞讜拽 讜讛转诐 讘讝讘讛 讚诇讗 讚专砖讬' 拽"讜 诪砖讜诐 讚拽专讗 诪注讟讬讛 诇拽讬专讜讘 讗讘诇 讛讻讗 讚诇讗 诪注讟讬讛 讗谞讬 讬讻讜诇 诇讚专讜砖 拽"讜 讗诐 讘专讬讞讜拽 讞讬讬讘 专讞诪谞讗 拽"讜 讘拽讬讜专讘:





砖讬讟讛 诪拽讜讘爪转

 专讘讬谞讗 讗诪专 讚砖祝 爪诇诪讬. 诪驻专砖 专讬讘"讗 讚专讘讬谞讗 讘讗 诇驻专砖 谞转讞讻讻讛 讘讻讜转诇 砖讛讬讜 讛爪诇诪讬诐 诪爪讜讬讬专讬诐 讘讛 讜专讘 讗砖讬 讘讗 诇驻专砖 讟谞驻讛 驻讬专讜转 讻讙讜谉 讚驻住注讛 驻住讜注讬. 转讜住驻讜转 砖讗谞抓.


讜讛讗 讘注讬谞谉 讻讗砖专 讬讘注专 讛讙诇诇. 拽砖讛 诇讬 讚讛讗 讗住拽讬谞讗 讘专讬砖 驻专拽 拽诪讗 讚诪讻诇转讬谉 砖谉 讚讜诪讬讗 讚专讙诇 诪讛 专讙诇 讚诇讗 诪讻诇讬讗 拽专谞讗 讗祝 砖谉 讚诇讗 诪讻诇讬讗 拽专谞讗. 讜谞专讗讛 诇讬 讚讛讻讬 拽讗诪专 讘注讬谞谉 砖谉 砖讬讻讜诇讛 诇讘注专 讗转 讛讻诇 讜讗讬 注讬拽专 讚讞讬讜讘讗 讚砖谉 诇讗 诪砖讻讞转 诇讛 讗诇讗 讻砖谞转讞讻讻讛 讘讻讜转诇 讗讜 讟谞驻讛 驻讬专讜转 讛讗 诇讗 诪讻诇讬讗 拽专谞讗 诇注讜诇诐. 讛专砖讘"讗 讝"诇.


诪讗讬 讘注讬 讬讚讱 讘驻讜诪讗 讚讞讬讜讗讬. 讛讜讛 诪爪讬 诇砖谞讜讬讬 讚讛讻讗 谞诪讬 讘讚讗驻拽讬讛 诇谞讬讘讬讛 讜住专讟讬讛 讗诇讗 诪砖诪注 诇讬讛 讛砖讬讱 砖讛谞讞砖 诇讗 注砖讛 讻诇讜诐 讗诇讗 砖讛拽讬讗 讗转 讛讗专住. 诇注谞讬谉 拽讟诇讗 诇讗 讗诪专讬谞谉. 驻讬专讜砖 诇讗 讗诪专讬谞谉 讛讱 住讘专讗 诇讞讬讬讘 诪讬转讛 注诇 讛讗讚诐 讜驻讟讜专 讛谞讞砖. 讗讘诇 讗讬谉 诇驻专砖 诇注谞讬谉 拽讟诇讗 诇讗 讗诪专讬谞谉 讻讬讜谉 讚诪转 讛讗讚诐 诪讞诪转 讛谞讞砖 专拽 诇注谞讬谉 谞讝拽讬谉 讚讛讗 讘住诪讜讱 诪讬讬转讬 诪砖讜专 讘住拽讬诇讛 讜讘注诇讬诐 驻讟讜专讬诐 诪讻讜驻专 诪砖讜诐 讚诪爪讬 讗诪专 诪讛 讘注讬转 讘专砖讜转讬 讗诇诪讗 讚讗祝 诇注谞讬谉 诪讬转讛 讗诪专讬谞谉 讛讱 住讘专讗. 讗诇讗 讜讚讗讬 讛讻讬 驻讬专讜砖讜 诇注谞讬谉 拽讟诇讗 诇讗 讗诪专讬谞谉 诪砖讜诐 讚诇注讬诇 诇讬讻讗 讞讬讜讘 诪讬转讛 注诇 讛讻诇讘 讚诪讬讬专讬 砖诇讗 诪转 讛谞砖讜讱 讗诇讗 谞讝拽 讘注诇诪讗 讘注讬 诇砖诇讜诪讬 讘注诇 讛讻诇讘. 转诇诪讬讚讬 讛专"驻 讝"诇.
讜讛拽砖讜 讘转讜住驻讜转 讘专讬砖讗 讚讗讬讬转讬 诇注讬诇 诪砖讬住讛 讘讜 讗转 讛讻诇讘 讚讛讬讬谞讜 专讬砖讗 讚讛讗 讚讛砖讬讱 讗诪讗讬 诇讗 讚讞讬 诇注谞讬谉 拽讟诇讗 诇讗 讗诪专讬谞谉. 讬砖 诇讜诪专 讚诪砖转诪注 诇讬讛 讚砖讬住讛 讘讜 讗转 讛讻诇讘 讜讻讜' 诇讗讜 诇注谞讬谉 拽讟诇讗 讗讬转诪专 讚诇讗 砖讬讬讱 拽讟诇讗 讗诇讗 讘讛砖讬讱 讜诇讗 讗讬转诪专 讗诇讗 诇注谞讬谉 谞讝拽讬谉. 讛"专 讬砖注讬讛 讝"诇.


讞"诪 砖爪"讘 讜诇注谞讬谉 驻住拽 讻转讘 讛专讘 讛诪讗讬专讬 讝"诇 讜讝"诇 讛讻诇讘 砖谞讟诇 讞专专讛 讜讻讜'. 注诇 讛讙讚讬砖 讞爪讬 谞讝拽 讘砖讛谞讬讞 注诇 讛讙讚讬砖 讗转 讛讙讞诇转 注诐 讛讞专专讛 砖讗讬谉 讻讗谉 砖谞讜讬 讜诪转讜讱 讻讱 注诇 诪拽讜诐 讛谞讞转 讛讙讞诇转 诪砖诇诐 谞讝拽 砖诇诐 讻讘讞专专讛 讗讘诇 注诇 讛讙讚讬砖 讻诇讜 讞爪讬 谞讝拽 砖爪专讜专讜转 砖诇 讻诇讘 讛谉 讜讗祝 注诇 驻讬 砖讗讬谉 讛讙讞诇转 诪讘注诇 讛讻诇讘 讚拽讬讬诪讗 诇谉 讻专讘讬 讬讜讞谞谉 讚讗诪专 讗砖讜 诪砖讜诐 讞爪讬讜 讗讜 诪砖讜诐 诪诪讜谞讜 讜讘讗讚诐 讛讜讗 讻讗诇讜 讛讜讗 诪讝讬拽 讘讝专讬拽转 讞抓 讗驻讬诇讜 讛讚诇讬拽 讘转讜讱 砖诇讜 讜讘讘讛诪讛 讛专讬 讞爪讬诐 砖诇讛 讜讛诐 讻讚讬谉 爪专讜专讜转 讜诪砖诇诐 讞爪讬 谞讝拽 讜讘讗讚诐 砖讗讬谉 讘讜 诪讬谉 爪专讜专讜转 谞讝拽 砖诇诐 (讗讻谞驻讬讛) 砖讗讬谉 讛讙讞诇转 砖诇讜. 讜诪讻诇 诪拽讜诐 讘讻诇讘 讗诐 诇讗 讛谞讬讞讛 讗诇讗 讗讚讬讬讛 讗讚讜讬讬 驻讬专讜砖 砖讝专拽讛 讘驻讛 讗讜 讘专讙诇 讚专讱 砖谞讜讬 讛专讬 讻诇 讝讛 诪砖讜谞讛 讜讗祝 注诇 诪拽讜诐 讙讞诇转 诪砖诇诐 讞爪讬 谞讝拽 讜注诇 砖讗专 讛讙讚讬砖 讞爪讬 谞讝拽 讙诐 讻谉 砖讗讬谉 砖谞讜讬 诇爪专讜专讜转 诇讚讜谉 讘讛谉 专讘讬注 谞讝拽. 讜讬砖 讞讜诇拽讬诐 讘讝讜 讻诪讜 砖讛转讘讗专讜 讚讘专讬诐 讗诇讜 讘砖砖诪专 讘注诇 讙讞诇转 讗转 讙讞诇转讜 讻专讗讜讬 讜讛讻诇讘 讞转专 讚讗讬谉 诇讱 讞讬讜讘 讗诇讗 讗爪诇 讘注诇 讛讻诇讘 讜讗讬谉 讘讜 讚讬谉 诪砖讜谞讛 诇讚讜谉 讘讜 讞爪讬 谞讝拽 讗祝 讘诪拽讜诐 讙讞诇转 砖住转诐 讚诇转讜转 讞转讜专讜转 讛谉 讜讻讜'. 讜讗诐 诇讗 砖诪专 讘注诇 讙讞诇转 讙讞诇转讜 讞讬讜讘 讞专专讛 讜诪拽讜诐 讙讞诇转 注诇 讘注诇 讛讻诇讘 注诇 讛讞专专讛 讘谞讝拽 砖诇诐 讜注诇 诪拽讜诪讛 讗诐 讘谞讝拽 砖诇诐 讘诇讗 砖谞讜讬 讜讗诐 讘讞爪讬 谞讝拽 讘砖谞讜讬 讜讞讬讜讘 讛讙讚讬砖 注诇 讘注诇 讛讙讞诇转 诪讚讬谉 诪诪讜谞讜 讛谉 讘讗谞讞讛 讗谞讜讞讬 讛谉 讘讗讚讬讬讛 讗讚讜讬讬 诇诪讛 砖驻讬专砖谞讜 讘讜 砖讝专拽讛 砖讝讛 讞诪讜专 诪诪住专讛 诇讞专砖 砖讜讟讛 讜拽讟谉 砖讛专讬 讬砖 诇讜 诇砖诪专讛 诪讻诇 诪讛 砖诪爪讜讬 诇讬讟诇讛 诪讘讬转讜 讜讞讬讜讘讜 讘谞讝拽 砖诇诐 砖讻诇 砖讗转讛 诪讞讬讬讘 讘注诇 讛讙讞诇转 讗讬谉 诇讱 讗爪诇 砖谞讜讬 讻诇讜诐 砖讛专讬 诪爪讚 诪诪讜谞讜 诇讛讝讬拽 讗转讛 诪讞讬讬讘讜 讜诇讗 诪爪讚 讛讻诇讘 砖谞讚讜谉 讘讜 讻讚讬谉 拽专谉 讗讜 讻讚讬谉 爪专讜专讜转 砖讗讬谉 讚讬谉 砖谞讜讬 讗讜 讚讬谉 爪专讜专讜转 讗诇讗 讘谞讝拽 讘讛诪讛 讗讘诇 讗诐 讛讜诇讬讻讛 讘讻诇 讛讙讚讬砖 讗祝 讘砖诇讗 砖诪专 讙讞诇转讜 讘注诇 讛讻诇讘 讞讬讬讘 谞讝拽 砖诇诐 诪转讜专转 讘讜专 讜诇讗 讘注诇 讛讙讞诇转 讜讛专讬 讛讜讗 讻讘讜专讜 讛诪转讙诇讙诇 砖讘讬讗专谞讜 讘讜 讘驻讬专讜砖 专讗砖讜谉 砖讗诐 讛讜讗 诪讝讬拽 讘注讜讚 砖讛讜讗 讛讜诇讱 讻讞 讛诪讙诇讙诇 讛讜讗 讜讛讜讗 讞讬讬讘 讜讘注诇 讛讘讜专 驻讟讜专. 讜诪讻诇 诪拽讜诐 讬砖 诪驻专砖讬诐 砖讛讜诇讻讛 讝讜 讘讻诇诇 讗讚讬讬讛 讗讚讜讬讬 讛讜讗 讜诇讗 讻讚讬谉 讘讜专 讜讻诇 砖诇讗 砖诪专 讘注诇 讙讞诇转 讞爪讬 谞讝拽. 讜讗讬谉 诇讜诪专 注诇 讛讙讚讬砖 砖讛讜讗 讘讞爪讬 谞讝拽 诇讚注转 讝讛. 讜讻谉 谞专讗讛 诪转诇诪讜讚 讛诪注专讘 砖讛讘讬讗讜 诇讚注转 专讬砖 诇拽讬砖 讘诪拽讜诐 讗讚讬讬讛 讗讚讜讬讬 讘诪爪讬转 讗转 讛讗讜专 注诇 讻诇 砖讘讜诇转 讜砖讘讜诇转 讜讛讚讘专讬诐 谞专讗讬谉 砖讗讬谉 诇讛讘讬讗 讘讻诇诇 讘讜专 诪讛 砖讛讜讗 诪转讙诇讙诇 讚专讱 砖谞讜讬. 讜讙讚讜诇讬 讛诪讞讘专讬诐 讻转讘讜 讘讝讜 砖注诇 砖讗专 讛讙讚讬砖 驻讟讜专 讜诇讗 讛讘谞转讬 讚讘专讬讛诐. 驻讬 驻专讛 讛讗讜讻诇转 讘专砖讜转 讛谞讬讝拽 讞讬讬讘 谞讝拽 砖诇诐. 注"讻.


讗诪专 诇讬讛 诇讗讘讬讬 讝讬诇 爪谞注讬谞讛讜. 讻谉 讙专讬住 讛专讬"祝 讝"诇. 讜驻讬专砖 讛"专 讬讛讜谞转谉 讝"诇 讝讬诇 爪谞注讬谞讛讜 砖讬诐 讗讜转诐 讘砖诪转讗 讗诐 讬讜住讬驻讜 注讜讚 诇驻砖讜注 砖诇讗 讬砖诪专讜 讛注讝讬诐 讻讚讗诪专讬谞谉 讘驻专拽 拽诪讗 讜讘讬谉 讻讱 讜讘讬谉 讻讱 诪砖诪转讬谞谉 诇讬讛 注讚 讚诪住诇拽讬 讛讬讝拽讗 诪讚专讘讬 谞转谉. 诇讙讚讜专 诪专 讙讚专讗. 讻诇讜诪专 讚住讘讬专讗 诇讬讛 讚注诇 讛谞讬讝拽 诇讛专讞讬拽 讗转 注爪诪讜 讜专讘 讬讜住祝 讛讜讛 住讘讬专讗 诇讬讛 讚注诇 讛诪讝讬拽 诇讛专讞讬拽 讗转 注爪诪讜 讜讛讬诇讻转讗 讻讜讜转讬讛. 讜讛讻讬 住讜讙讬讗 讚砖诪注转讗 讚诪拽砖讛 诇注讬诇 讜诇讬讞讬讬讘 谞诪讬 讘注诇 讙讞诇转 讜诪转专抓 讘砖砖诪专 讗转 讙讞诇转讜 砖诪注 诪讬谞讛 讚注诇 讛诪讝讬拽 诇讛专讞讬拽 讗转 注爪诪讜. 注"讻.
讜讻谉 驻住拽 讛专"诪 诪住专拽住讟讛 讜讝"诇 讛诇讻讛 讻专讘 讬讜住祝 讜讗诐 讛讝讬拽讜 讛注讝讬诐 讗祝 注诇 驻讬 砖诪爪讗讜 讙讚专 驻转讜讞 诪砖诇诪讬谉 讘注诇讬讛谉 讚讛讜讜 诇讛讜 诇诪谞讟专讬讛 讜讙讬专讬讛 谞讬谞讛讜 讜拽讬讬诪讗 诇谉 讚诪讜讚讛 专讘讬 讬讜住讬 讘讙讬专讬讛 讚注诇 讛诪讝讬拽 诇讛专讞讬拽 讗转 注爪诪讜. 注"讻 诇砖讜谞讜.


讬讻诇讬 诇诪讬诪专 诇讙讚讜专 诪专 讙讚专讗 讜讻讜'. 讻转讘讜 讘转讜住驻讜转 讛讬讛 谞砖诪讟 讗讘讬讬 砖诇讗 讛讬讛 讞驻抓 讜讻讜'. 讜讛讗 讚讗讜拽讬诪谞讗 诇注讬诇 讘砖砖诪专 讙讞诇转讜 诪砖讜诐 讚诇讗 诇讬讞讬讬讘 讘注诇 讙讞诇转 讗讗砖讜 讗讘诇 诪砖讜诐 讚诇讗 诇驻讟讜专 讘注诇 讛讻诇讘 讗讞专专讛 诇讗 讗讬爪讟专讬讱. 讜讻谉 驻住拽 专讬"祝 讚诇讬讻讗 诇讚讗讘讬讬. 诇砖讜谉 讛专讗"砖 讝"诇.
讜讝讛 诇砖讜谉 转诇诪讬讚 讛专"驻 讝"诇 诇讙讚讜专 诪专 讙讚专讗. 讜讗"转 讜讛诇讗 诇注讬诇 驻讬专砖谞讜 砖讗讬谉 诪讜讟诇 注诇讬讜 诇砖诪讜专 注爪诪讜 诇讛讬讜转 谞讬讝讜拽 讜讗诐 讻谉 诇诪讛 讬讙讚讜专 讻诇诇. 讜讬砖 诇讜诪专 讚讗讬谉 讛讻讬 谞诪讬 讜讗讘讬讬 讗诪专 讛讻讬 诇讗砖转诪讜讟讬 诪诇讬诇讱 诇砖诐 讜讛讗 讚诪砖谞讬 讛讻讗 讻砖讞转专讛 砖谞讜讬讗 讘注诇诪讗 讛讜讗. 讜转讚注 讚讛讗 讗诪专讬谞谉 讘诪转谞讬转讬谉 诪驻转讞 讛讞谞讜转 讜讻讜'. 注"讻.
讜讝讛 诇砖讜谉 讛"专 讬砖注讬讛 讝"诇 诇讙讚讜专 诪专 讙讚专讗. 爪专讬讱 诇讜诪专 讚讗讘讬讬 诇讬转 诇讬讛 讛讗讬 住讘专讗 讚讗诪专 诇注讬诇 讙讘讬 讞专专讛 讚讗讬谉 诇讜 诇讗讚诐 诇讬讝讛专 砖诇讗 讬讝讬拽讜讛讜 讜讚讜讞拽. 讜注讜讚 拽砖讛 诇讬 诪诪转谞讬转讬谉 讚诪讞讬讬讘转 注诇 讞讞专专讛 讜讻谉 诪转讜讱 讛讞谞讜转. 讜砖诪讗 讗讘讬讬 讗砖转诪讜讟讬 拽讗 诪砖转诪讬讟 讜讻讜'. 讜讗讜诪专 专"讬 讚诇讗 讚诪讬 讚讜讚讗讬 讘讘转讬诐 讗讬谉 讗讚诐 讬讻讜诇 诇讛讬讜转 驻转讞讬讜 谞注讜诇讬诐 讻诇 砖注讛 讗讘诇 讙讘讬 砖讚讛 讚专讱 讗谞砖讬诐 诇讙讚讜专 砖讚讜转诐. 注"讻. 讜专讘讬谞讜 讞谞谞讗诇 讝"诇 驻住拽 讻讗讘讬讬 讚讛讗 讗讜拽诪讬 诇专讘 讬讜住祝 讘讟注诪讗 讜讗住转诇拽 专讘 讬讜住祝 讜砖转讬拽. 讜讛讗 讚诪讻专讬讝 专讘讛 讜讗讬转讬诪讗 专讘 讬讜住祝 诇讗讜 讚住诪讻讗 讛讜讗 讚专讘 讬讜住祝 讚砖诪注转讬讛 讜专讘讛 诇讗 讗转讘专专讜 讚讚讘专讬讜 谞讬谞讛讜 讚讛讗 讙专住讬谞谉 讜讗讬转讬诪讗 专讘 讬讜住祝 讜诇驻讬讻讱 讗讬谉 讻讞 诇驻住讜拽 讻诪讜转讜. 讗诇讜 讚讘专讬 讛专讘 讝"诇. 讛专砖讘"讗 讝"诇.
讜讝讛 诇砖讜谉 讛专讘 讛诪讗讬专讬 讝"诇 讘讛诪讜转 砖谞讻谞住讜 诇讞爪专 讛谞讬讝拽 讞讬讬讘讬诐 讘讬谉 讘讘讬转 砖讛讜讗 诪讜拽祝 讘讻转诇讬诐 讜砖谞谞注诇讛 讛讚诇转 讗诇讗 砖讞转专讜 讘讬谉 讘讘讬转 讛驻转讜讞 讘讬谉 讘砖讚讛 砖讗讬谉 砖诐 砖讜诐 讙讚专. 讜讙讗讜谞讬 讛专讗砖讜谞讬诐 驻住拽讜 砖讘砖讚讛 讛讜讗讬诇 讜讛讘讛诪讜转 专讙讬诇讜转 诇讬诇讱 讘爪讚 讛砖讚讛 讘专砖讜转 驻讟讜专讜转 讗诇讗 砖讘讘转讬诐 讞讬讬讘讜转 讗祝 注诇 驻讬 砖讗讬谉 谞谞注诇讜转 讜讻诪讜 砖讗诪专讜 诇诪注诇讛 诪转讜讱 讛讞谞讜转 讜讻讜'. 讜讛讚讘专讬诐 谞专讗讬诐 讻讚注转 专讗砖讜谉 砖讛专讬 诪砖谞转 讛讻诇讘 砖谞讟诇 讗转 讛讞专专讛 讜讛讚诇讬拽 讗转 讛讙讚讬砖 住转诪讗 讘砖讚讛 讗讜 讘讘拽注讛 讛讬讗 砖谞讜讬讛. 讘讛诪讜转 讛注讜诪讚讜转 诇砖讞讬讟讛 讜诪讝讬拽讜转 诪转专讬谉 讘讘注诇讬讛谉 讘' 讗讜 讙' 驻注诪讬诐 讜讗诐 讛讝讬拽讜 讗讞专 讻讱 砖讜讞讟讬谉 讗讜转诐 讜诪讜讚讬注讬谉 讗讜转讜 砖讬讘讗 诇诪讻讜专 讜讗祝 注诇 驻讬 砖讗讬谉 讝讛 讘讬讜诪讗 讚砖讜拽讗. 讜讘讘讛诪讜转 砖讗讬谞谉 注讜诪讚讜转 诇砖讞讬讟讛 讗讬谉 诇谞讜 专砖讜转 讘讻讱 讗诇讗 讬讝讬拽讜 讜讬讝讬拽讜 讜讛讜讗 诪砖诇诐 讻专讗讜讬. 讜讙讚讜诇讬 讛诪讞讘专讬诐 驻讬专砖讜讛 讗祝 讘砖诇讗 讛讝讬拽 讻诇 砖谞讻谞住讛 讘砖讚讜转 讜讻专诪讬诐 讜诪转讬专讗讬谉 讘讛 砖诇讗 转讝讬拽 讜讗讬谉 讛讚讘专讬诐 谞专讗讬谉. 讜讻谉 讬砖 诪驻专砖讬诐 砖讗祝 注诇 驻讬 砖诇讗 谞讻谞住讛 诇专砖讜转 讛谞讬讝拽 讗诇讗 砖讛讝讬拽讛 讘砖讬谞讬讛 讘专砖讜转 讛专讘讬诐 砖讛讬讗 驻讟讜专讛 讛专砖讜转 讘讬讚诐 诇注砖讜转 讻谉 讛讜讗讬诇 讜诇砖讞讬讟讛 讛谉 注讜诪讚讜转. 注"讻.


转讬讘 讗诪住讞转讗 讜拽讘诇 讝讜讝讱. 讘诪讗讝谞讬诐 讬砖讗讜 讬讞讚 诪转专讙诪讬谞谉 讘诪住讞转讛 讬讟诇讜谉 讻讞讚讗. 诪讛专"讬 讻"抓 讝"诇.


诪转谞讬转讬谉 讗讬讝讛讜 诪讜注讚 讜讻讜'. 讛砖转讗 拽讗 诪转讞讬诇 诇驻专砖 砖讜专 讛诪讜注讚 砖讛讝讻讬专 讘诪砖谞讛 专讗砖讜谞讛 讘讞诪砖讛 转诪讬谉 讜讞诪砖讛 诪讜注讚讬谉 讗讞专 砖谉 讜专讙诇 讜砖讜讗诇 讘讗讬讝讛 注谞讬谉 讘注讬谞谉 讛注讚讗转讜 讗讬 讗诪专讬谞谉 讚讜拽讗 拽讗诪专 讛讻转讜讘 诪转诪讜诇 砖诇砖讜诐 讜讻讜' 讗讜 讚讬诇诪讗 讗诪专讬谞谉 拽诇 讜讞讜诪专. 讛"专 讬讛讜谞转谉 讝"诇.


讗讬讝讛讜 诪讜注讚 讗诪专 专讘讬 讬讜住讬. 讚讛讗 讚讗诪专讬谞谉 讘讛讘讗 注诇 讬讘诪转讜 讚住转诐 诇谉 转谞讗 讚砖讜专 讛诪讜注讚 讻专讘讬 砖诪注讜谉 讘谉 讙诪诇讬讗诇 讜讻讜' 讻讻转讜讘 讘转讜住驻讜转. 讗讘诇 砖诪讗 讬砖 诇讜诪专 讚诇注谞讬谉 讞讝专讛 拽讗诪专 讚讜讚讗讬 诇注谞讬谉 讞讝专讛 诇讗 讚讘专 讻诇讜诐 讛驻住讜拽. 转讜住驻讜转 砖讗谞抓.


砖讬讛讜 讛转讬谞讜拽讜转 讜讻讜'. 讻转讘讜 讘转讜住驻讜转 讜诇讗 讘讗 专讘讬 诪讗讬专 诇诪注讟 砖诇讗 转讜注讬诇 讞讝专讛 砖诇砖讛 讬诪讬诐 讗诇讗 讜讚讗讬 诪讜注诇转 讞讝专讛 诇专讘讬 诪讗讬专 讘砖诇砖讛 讬诪讬诐. 讜拽砖讛 诪谞诇谉 讚诇专讘讬 诪讗讬专 转讜注讬诇 讞讝专讛 砖诇 砖诇砖讛 讬诪讬诐 谞讬诪讗 讚讜拽讗 讞讝专讛 砖诇 诪砖诪讜砖 转讬谞讜拽讜转 诪讜注诇转 诇专讘讬 诪讗讬专 砖讛讬讗 讬讜转专 讞诪讜专讛 讜诪讛讜 讛讞讜诪专 砖诇讛 砖讛专讬 讞讝专 讻诇 讻讱 注讚 砖讛转讬谞讜拽讜转 诪诪砖诪砖讬谉 讘讜 讛诇讻讱 讛讬讗 讞诪讜专讛 讗讘诇 讞讝专讛 砖诇 砖诇砖讛 讬诪讬诐 诇讗 转讜注讬诇. 讜讬"诇 讗诐 讻谉 讛讬讬转 讗讜诪专 住讘专讗 讛驻讜讻讛 诪专讘讬 讬讛讜讚讛 讚诇专讘讬 诪讗讬专 讚讜拽讗 讞讝专讛 讚转讬谞讜拽讜转 诪讜注讬诇 讜诇讗 讞讝专讛 砖诇 砖诇砖讛 讬诪讬诐 讜诇专讘讬 讬讛讜讚讛 讞讝专讛 砖诇 砖诇砖讛 讬诪讬诐 转讜注讬诇 讜诇讗 讞讝专讛 砖诇 转讬谞讜拽讜转. 讜讻讬 转讬诪讗 讗讬谞讜 讻讱 讗诇讗 诇专讘讬 讬讛讜讚讛 讻讬讜谉 砖转讜注讬诇 讞讝专讛 砖诇 砖诇砖讛 讬诪讬诐 砖讛讬讗 拽诇讛 讻诇 砖讻谉 讞讝专讛 砖诇 转讬谞讜拽讜转 砖讛讬讗 讞诪讜专讛. 讝讛 讗讬 讗驻砖专 讚讗诐 讻谉 讛讬讛 拽砖讛 讚诇专讘讬 讬讛讜讚讛 讛注讚讗讛 砖诇 砖诇砖讛 讬诪讬诐 讛讬讗 讚讜拽讗 讜诇讗 砖诇 砖诇砖 驻注诪讬诐 讘讬讜诐 讗讞讚 讜讛讞讝专讛 诇讗讜 讚讜拽讗 砖讛专讬 诪讜注诇转 诇专讘讬 讬讛讜讚讛 讘讬谉 讞讝专讛 砖诇 转讬谞讜拽讜转 讜讘讬谉 讞讝专讛 砖诇 砖诇砖讛 讬诪讬诐 讜诇专讘讬 诪讗讬专 讗驻砖专 砖讛注讚讗讛 诇讗讜 讚讜拽讗 砖讛注讚讗讛 砖诇 砖诇砖 驻注诪讬诐 转讜注讬诇 讜讻谉 砖讻谉 砖诇 砖诇砖讛 讬诪讬诐 讜讞讝专讛 讚讜拽讗 讞讝专讛 砖诇 转讬谞讜拽讜转 砖讛讬讗 讞诪讜专讛 诪讜注讬诇 讗讘诇 讞讝专讛 砖诇 砖诇砖讛 讬诪讬诐 砖讛讬讗 拽诇讛 诇讗 转讜注讬诇. 讜讻讬 转讬诪讗 谞讗诪专 砖讬讛讬讛 讻讱 讜讘讝讛 驻诇讬讙讬 讚诇专讘讬 讬讛讜讚讛 讛注讚讗讛 砖讛讬讗 谞注砖讬转 讘拽讜砖讬 注诇 讬讚讬 砖诇砖讛 讬诪讬诐 诪住转诇拽转 讘拽诇 注诇 讬讚讬 讞讝专讛 砖诇 砖诇砖讛 讬诪讬诐 讜讻诇 砖讻谉 注诇 讬讚讬 讟讜专讞 转讬谞讜拽讜转 砖讛讬讗 讞诪讜专讛 讜诇专讘讬 诪讗讬专 讛注讚讗讛 砖讛讬讗 谞注砖讬转 讘拽诇 讘砖诇砖 驻注诪讬诐 讘讬讜诐 讗讬谞讛 诪住转诇拽转 讗诇讗 讘拽讜砖讬 讚讛讬讬谞讜 注诇 讬讚讬 诪砖诪讜砖 转讬谞讜拽讜转 砖讛讬讗 讞诪讜专讛 讚讜拽讗 讜诇讗 注诇 讬讚讬 讞讝专转 砖诇砖讛 讬诪讬诐 讗诐 讻谉 住讘专转 讛转谞讗讬诐 砖讘讘专讬讬转讗 讘讙诪专讗 讬讛讬讛 诇讛讬驻讱 讚诇专讘讬 讬讜住讬 讛注讚讗讛 砖讛讬讗 谞注砖讬转 讘砖诇砖讛 讬诪讬诐 讘拽讜砖讬 讛讬讗 诪住转诇拽转 注诇 讬讚讬 诪砖诪讜砖 转讬谞讜拽讜转 砖讛讬讗 讞诪讜专讛 讜诇专讘讬 砖诪注讜谉 讛注讚讗讛 砖讛讬讗 谞注砖讬转 讘诇讗 拽讜砖讬 讚讛讬讬谞讜 讘砖诇砖 驻注诪讬诐 讘讬讜诐 讛讬讗 诪住转诇拽转 注诇 讬讚讬 讞讝专讛 砖诇 砖诇砖讛 讬诪讬诐 砖讛讬讗 拽诇讛. 讗诇讗 讜讚讗讬 讞讝专讛 砖诇 转讬谞讜拽讜转 讛讬讗 拽诇讛 讻讬讜谉 砖讛讬讗 讘讬讜诐 讗讞讚 讜讞讝专讛 砖诇 砖诇砖讛 讬诪讬诐 讛讬讗 讞诪讜专讛 讛讬诇讻讱 讛讜爪专讻讜 讛转讜住驻讜转 诇讜诪专 讚诇专讘讬 诪讗讬专 转讜注讬诇 讞讝专讛 砖诇 砖诇砖讛 讬诪讬诐 讚讻讬讜谉 讚诪讜注诇转 讞讝专讛 砖诇 转讬谞讜拽讜转 砖讛讬讗 拽诇讛 讻诇 砖讻谉 砖转讜注讬诇 讞讝专讛 砖诇 砖诇砖讛 讬诪讬诐. 讜诇驻讬 讝讛 讘讙诪专讗 谞诪讬 讗转讬 砖驻讬专 讚诇专讘讬 讬讜住讬 讛注讚讗讛 砖讛讬讗 谞注砖讬转 讘拽讜砖讬 讘砖诇砖讛 讬诪讬诐 讛讬讗 诪住转诇拽转 注诇 讬讚讬 转讬谞讜拽讜转 砖讛讬讗 拽诇讛 讜诇专讘讬 砖诪注讜谉 讛注讚讗讛 砖讛讬讗 谞注砖讬转 讘拽诇 讘砖诇砖 驻注诪讬诐 讘讬讜诐 讗讞讚 讗讬谞讛 诪住转诇拽转 讗诇讗 注诇 讬讚讬 讞讝专讛 砖诇 砖诇砖讛 讬诪讬诐 砖讛讬讗 讞诪讜专讛. 讙诇讬讜谉.


讜讝讛 诇砖讜谉 转诇诪讬讚讬 讛专"讬 讝"诇 砖讬讛讬讜 讛转讬谞讜拽讜转 讜讻讜'. 驻讬专砖 讘转讜住驻讜转 讚诇讗 讘讗 专讘讬 诪讗讬专 诇诪注讟 砖诇讗 转讜注讬诇 讞讝专讛 砖诇砖讛 讬诪讬诐. 讜拽砖讛 诪谞诇谉. 讜讬"诇 讻专讘讬 砖诪注讜谉 讚讘专讬讬转讗. 讜拽砖讛 诇专"讬 讚讬诇诪讗 讻专讘讬 讬讜住讬 讛讙诇讬诇讬 住讘讬专讗 诇讬讛 讜讙诐 专讘讬 讬讜住讬 住讜讘专 讻谉. 讜讬"诇 讗诐 讻谉 讚专讘讬 讬讛讜讚讛 诇讗讜 讚讜拽讗 砖拽讗诪专 诪砖讬讞讝讜专 讘讜 砖诇砖讛 讬诪讬诐 讜讙诐 讚讘专讬 专讘讬 诪讗讬专 诇讗讜 讚讜拽讗 讗讘诇 注讻砖讬讜 讚专讘讬 讬讛讜讚讛 讚讜拽讗 讜讬讻讜诇 诇讛讬讜转 砖讛转讬谞讜拽讜转 诪诪砖诪砖讬谉 讘讜 讙专注 诪砖诇砖讛 讬诪讬诐 讜讚讜拽讗 讛讜讗. 注"讻.
注讜讚 讻转讘讜 讘转讜住驻讜转 讚讛讻讬 讗砖讻讞谉 诇专讘讬 砖诪注讜谉 讚讘砖诇砖 驻注诪讬诐 讛讜讬 诪讜注讚 讜诇讞讝专讛 讘注讬 砖诇砖讛 讬诪讬诐. 讜拽砖讛 诪讛 专讗讬讛 诪讘讬讗讬诐 诪专讘讬 砖诪注讜谉 讚讬诇诪讗 诇专讘讬 砖诪注讜谉 砖讗讬谞讜 诪讜注讬诇 讞讝专讛 砖诇 转讬谞讜拽讜转 砖讛讬讗 拽诇讛 讚讬谉 讛讜讗 砖诇讗 转讜注讬诇 讞讝专讛 砖诇 讬讜诐 讗讞讚 讗讘诇 诇专讘讬 诪讗讬专 砖诪讜注诇转 讞讝专讛 砖诇 转讬谞讜拽讜转 诪讚拽讗诪专 诇讬讛 专讘讗 诇专讘 谞讞诪谉 讜诇讬诪讗 诪专 讛诇讻讛 讻专讘讬 诪讗讬专 讘诪讜注讚 讜讗诐 讗讬转讗 讚诪讜注诇转 诇专讘讬 砖诪注讜谉 讞讝专讛 砖诇 转讬谞讜拽讜转 讻诪讜 诇专讘讬 讟专驻讜谉 讬讗诪专 诇讜 专讘讗 诇专讘 谞讞诪谉 讜诇讬诪讗 诪专 讛诇讻讛 讻专讘讬 诪讗讬专 讘诪讜注讚 讜讘转诐 讚讛讗 专讘讬 砖诪注讜谉 诪讜讚讛 诇讜 讘诪讜注讚 讜讘转诐 讗诇讗 讜讚讗讬 诇讬转 诇讬讛 诇专讘讬 砖诪注讜谉 讞讝专讛 砖诇 转讬谞讜拽讜转 讻诇诇 讜讗诐 讻谉 拽砖讛 诪讛 专讗讬讛 诪讘讬讗讬谉 讛转讜住驻讜转. 讜爪专讬讱 注讬讜谉. 讙诇讬讜谉.
讜专讘讬谞讜 讬砖注讬讛 讝"诇 讻转讘 讜讝讛 诇砖讜谞讜 砖讛转讬谞讜拽讜转 诪诪砖诪砖讬谉 讘讜. 谞专讗讛 讚专讘讬 诪讗讬专 诇讗 讘讗 诇诪注讟 讚讘砖诇砖讛 讬诪讬诐 诇讗 讛讜讬讗 讞讝专讛 讚讻诇 砖讻谉 讛讜讗 讗诇讗 讘讗 诇讛讜专讜转 讞讝专讛 讗讞专转 讚住诇拽讗 讚注转讱 讗诪讬谞讗 讚诪砖讜诐 转讬谞讜拽讜转 诇讗 讛讜讬讗 讞讝专讛 讚讗讚诐 讗讬转 诇讬讛 诪讝诇讗 拽诪砖诪注 诇谉 讻讬讜谉 砖讛讜讗 砖驻讜讬 讻诇 讻讱 砖诪诪砖诪砖讬谉 讘讜 讜讚讗讬 讞讜讝专 诇转专讘讜转讜. 讜讗诐 转讗诪专 诇砖诪注讬谞谉 讘砖诇砖 驻注诪讬诐 讘讬讜诐 讗讞讚 讚讛讜讬 讞讝专讛 讻诪讜 讛诪讜注讚讜转 讚诪住转诪讗 讻讬 讛讬讻讬 讚诪讜注讬诇 讛注讚讗讛 讘砖诇砖 驻注诪讬诐 讻诪讜 讻谉 转讜注讬诇 讞讝专讛. 讬砖 诇讜诪专 讚讗讬谉 诇讚诪讜转 讞讝专讛 诇讛注讚讗讛 讻讚讗砖讻讞谞讗 讘讙诪专讗 诇专讘讬 砖诪注讜谉 讘砖诇砖 驻注诪讬诐 讛讜讬讗 讛注讚讗讛 讜诇注谞讬谉 讞讝专讛 讘注讬 砖诇砖讛 讬诪讬诐. 注"讻. 讜讻谉 讻转讜讘 讘转讜住驻讜转 砖讗谞抓.


讜转诇诪讬讚讬 专讘讬谞讜 驻专抓 讝"诇 讻转讘讜 讜讝讛 诇砖讜谞诐 砖讬讛讜 讛转讬谞讜拽讜转 讜讻讜'. 驻讬专讜砖 讘砖讘讬诇 诪砖诪讜砖 讛转讬谞讜拽讜转 讗讬谞讜 谞讜讙讞 砖讜讜专讬诐 讜讘讻讱 讛讜讬讗 讞讝专讛 讗讘诇 讗诐 专爪讛 诇讜诪专 讜讗讬谞讜 谞讜讙讞 讗转 讛转讬谞讜拽讜转 讗讻转讬 诇讗 讛讜讬讗 讘讻讱 讞讝专讛 诇砖讜讜专讬诐 讚讗讚诐 讗讬转 诇讬讛 诪讝诇讗 讜注诐 诪砖诪讜砖 讛转讬谞讜拽讜转 专讙讬诇 讛讜讗 诇讬讙讞 砖讜讜专讬诐. 注"讻.
讗讘诇 讛"专 讬讛讜谞转谉 讝"诇 驻讬专砖 讚专讘讬 诪讗讬专 驻诇讬讙 讜住讘讬专讗 诇讬讛 砖讬讛讜 讛转讬谞讜拽讜转 诪诪砖诪砖讬谉 讘讜 讻诇讜诪专 讗驻讬诇讜 讬注诪讜讚 砖诇砖讛 讬诪讬诐 注诐 讛砖讜讜专讬诐 讜讗讬谞讜 谞讜讙讞谉 诇讗 讬讞讝讜专 诇转诪讜转讜 注讚 砖讬砖住讜 讗讜转讜 讘谞讬 讗讚诐 讘注爪诪谉 讜诪谞住讬谉 讗讜转讜 讜讗讬谞讜 谞讜讙讞谉 诇讗 转讬诪讗 讘讙讚讜诇讬诐 讚砖诪讗 讬专讗 讛讜讗 诪讛诐 讗诇讗 讗驻讬诇讜 转讬谞讜拽讜转 砖讗讬谉 讬专讗 诪讛谉 讗驻讬诇讜 讛讻讬 讻砖诪砖住讬谉 讗讜转讜 讘注爪诪谉 讗讬谞讜 谞讜讙讞谉 谞诪爪讗 砖讛谞讬讞 讟讘注讜 讛专注 讜诇诪讚 转专讘讜转. 注"讻.
讜讝讛 诇砖讜谉 讛专砖讘"讗 讝"诇 讻诇 砖讛转讬谞讜拽讜转 诪诪砖诪砖讬谉 讘讜 讻诇讜诪专 讘讬谉 拽专谞讬讜. 讜讛讻讬 转谞讬讗 讘转讜住驻讜转 转诐 砖讬讛讜 讛转讬谞讜拽讜转 诪诪砖诪砖讬谉 讘讜 讘讬谉 拽专谞讬讜. 注"讻.
讜讝讛 诇砖讜谉 讛专讘 讛诪讗讬专讬 讝"诇 诪砖讬讛讜 讛转讬谞讜拽讜转 讻诇讜诪专 诪砖讬讛讜 讗驻讬诇讜 转讬谞讜拽讜转 注讜讘专讬诐 讜诪诪砖诪砖讬谉 讘讜 讚专讱 讛讻注住讛 讜砖住讜讬 讜讗讬谞讜 谞讜讙讞. 讜讘讘专讬讬转讗 讗诪专讜 诪诪砖诪砖讬谉 讘讜 讘讬谉 拽专谞讬讜. 注"讻.


讙诪专讗 转诪讜诇 讞讚 诪转诪讜诇 转专讬. 拽砖讛 讚讗诪专讬谞谉 讘讘专讗砖讬转 专讘讛 讗讬讝讛讜 讬讜诐 砖讬砖 诇讜 转诪讜诇 讜讗讬谉 诇讜 砖诇砖讜诐 讝讛 讬讜诐 砖谞讬 诇讘专讬讗转 注讜诇诐 砖谞讗诪专 讻讬 注专讜讱 诪讗转诪讜诇 转驻转讛. 讜讗讬讻讗 诇讞诇拽 讘讬谉 转诪讜诇 诇诪讗转诪讜诇 讘砖讜专"拽 讻诪讜 讜讗转诪讜诇 注诪讬 诇讗讜讬讘 讬拽讜诪诐 砖讛讜讗 讙诐 讻谉 讘砖讜专"拽 讻诇讜诪专 讬讜诐 诪讗转 讬讜诐 砖讬砖 诇讜 诪讜诇 讜讛讬讬谞讜 砖谞讬 砖讛讜讗 诪讜诇 讬讜诐 专讗砖讜谉 讚诇讗 讛讬讛 砖讜诐 讬讜诐 专讗砖讜谉. 诪讛专"讬 讻"抓 讝"诇.


讜诇讗 讬砖诪专谞讜 讛讗讬讚谞讗. 驻讬专砖 专砖"讬 讚讘驻注诐 砖诇讬砖讬转 诪讬讞讬讬讘 谞讝拽 砖诇诐. 讜拽砖讛 讚讻诇 住转诐 讛转诇诪讜讚 讻讗讘讬讬 讜住讜讙讬讬谉 讚砖诪注转讬谉 讚诇拽诪谉 讚拽讗诪专 讚讗转讜 砖诇砖讛 讻转讬 注讚讬诐 讜讻讜'. 讛专讗"砖 讝"诇.


讜注讜讚 转讬诪讛 讚讛讗 专讘讗 讙讜驻讬讛 讘驻专拽 讛讘讗 注诇 讬讘诪转讜 拽讗诪专 砖讜专 讛诪讜注讚 讻专讘讬 砖诪注讜谉 讘谉 讙诪诇讬讗诇. 讜诪讬讛讜 砖诪讗 诪讞讝专讛 讚诪转谞讬转讬谉 讚讬讬拽 讛转诐. 转讜住驻讜转 砖讗谞抓.
讜讛专讘 专' 砖诇诪讛 诪讚讚讜讬砖 驻讬专砖 讚讗讬讻讗 讘讬谞讬讬讛讜 讚诇讗讘讬讬 注诇 讻专讞讬讛 诪讜讻讞 诪拽专讗 讚讘转专讬 讝诪谞讬 诇讗 讛讜讬讗 讞讝拽讛 讗讘诇 诇专讘讗 诪爪讬谞谉 诇诪住讘专 砖驻讬专 讚讘谞讙讬讞讛 砖诇讬砖讬转 诪砖诇诐 谞讝拽 砖诇诐 讚讘转专讬 讝诪谞讬 讛讜讬讗 讞讝拽讛 砖讛讜讗 诪讜注讚 讗讘诇 诪转谞讬转讬谉 讜讚讗讬 讚拽转谞讬 讗讬谉 谞注砖讛 诪讜注讚 注讚 砖诇砖讛 讬诪讬诐 住讘专 讻专讘讬 砖诪注讜谉 讘谉 讙诪诇讬讗诇 讜讛砖转讗 讗转讬 砖驻讬专 讚专讘讗 诇讟注诪讬讛 讚讗诪专 讘驻专拽 讛讘讗 注诇 讬讘诪转讜 讚讘砖讜专 讛诪讜注讚 住转诐 诇谉 转谞讗 讻专讘讬 砖诪注讜谉 讘谉 讙诪诇讬讗诇 讗讘诇 诇讗讘讬讬 讗驻讬诇讜 专讘讬 诪讜讚讛 讛讻讗. 讙诇讬讜谉.
讜讝讛 诇砖讜谉 讛专讘 讛诪讗讬专讬 讝"诇 讬砖 驻讜住拽讬谉 讘讛注讚讗讛 砖讘砖诇讬砖讬转 讞讬讬讘 讜住讜讘专讬诐 砖讝讛讜 讚注转 专讘讗 讚讗诪专 讜诇讗 讬砖诪专谞讜 讛讗讬讚谞讗 讞讬讬讘. 讜拽砖讛 砖讛专讬 专讘讗 注爪诪讜 讗诪专 讜住转讜转 讜砖讜专 讛诪讜注讚 讻专讘讬 砖诪注讜谉 讘谉 讙诪诇讬讗诇. 讗诇讗 注讬拽专 讛驻讬专讜砖 讚诪砖诪注讜转 讚讜专砖讬谉 讗讬讻讗 讘讬谞讬讬讛讜 讜讚讘专讬 专讘讗 驻讬专讜砖谉 诪转诪讜诇 讞讚 砖诇砖讜诐 转专讬 讗诐 诪转诪讜诇 砖诇砖讜诐 讘诪讛 砖讬讙讞 诪讻讗谉 讜讗讬诇讱. 讜讗祝 诇讚注转 讛诪驻专砖讬诐 砖讞讜诇拽讬诐 讛诐 讘讬谉 砖诇讬砖讬转 诇专讘讬注讬转 诪讻诇 诪拽讜诐 讛诇讻讛 讻讗讘讬讬 讜讗祝 注诇 讙讘 讚拽讬讬诪讗 诇谉 讛诇讻讛 讻专讘讗 讗讬谉 注讬拽专 诪讞诇讜拽转 讝讛 砖诇讛诐 砖讛专讬 谞讞诇拽讜 讘讛 讙讚讜诇讬诐 诪讛诐 讻诪讜 砖讗诪专讜 讜住转讜转 讜砖讜专 讛诪讜注讚 讛诇讻讛 讻专讘讬 砖诪注讜谉 讘谉 讙诪诇讬讗诇 讻诪讜 砖讻转讘谞讜 讜讻诇 砖讗讬谉 注讬拽专 讛诪讞诇讜拽转 砖诇讛诐 讗讬谞讜 讘讻诇诇 讛讚讘专讬诐 讛谞讝讻专讬诐 注诇 砖诪诐 讜讻讘专 讛注专谞讜 讘讚讘专 讝讛 讘诪住讻转 讞讜诇讬谉. 注讚 讻讗谉 诇砖讜谞讜 讝"诇.





诪讛专砖"讗 - 讞讬讚讜砖讬 讛诇讻讜转

讘讚"讛 讜诇讗 讬砖诪专谞讜 讻讜' 讜讬"诇 讚诇讻转讞诇讛 讻砖讛讜讝诪讜 讛讙' 讻讜' 诇讗 讛住驻讬拽讜 诇讙诪讜专 讗转 讚讬谞讜 注讚 砖谞讙讞 谞讙讬讞讛 讚' 讻讜' 注讻"诇 诇专讘讗 谞讬讞讗 讚讗讬 诇讬讬注讜讚讬 转讜专讗 讗驻砖专 砖讬讙讞 谞讙讬讞讛 讚' 讘讜 讘讬讜诐 砖谞讙讞 谞讙讬讞讛 讙' 注讚 砖诇讗 讛住驻讬拽讜 诇讙诪讜专 讚讬谞讜 讗讘诇 讗讬 诇讬讬注讜讚讬 讙讘专讗 讜讚讗讬 讚讛住驻讬拽讜 诇讙诪讜专 讚讬谞讜 讗祝 讘谞讙讬讞讛 专讗砖讜谞讛 讘讜 讘讬讜诐 讻砖讛注讬讚讜 专讗砖讜谞讛 讘讘注诇讬诐 讜诇讗 讛讬讜 诪砖讛讬谉 讗讜转讜 注讚 诇讗讞专 讛谞讙讬讞讛 砖谞讬讛 讗讘诇 诇讗讘讬讬 诇讬讬注讜讚讜 转讜专讗 谞诪讬 注诇 讻专讞讱 讻砖讛注讬讚讜 注诇 谞讙讬讞讛 讙' 讜讛住驻讬拽讜 诇讙诪讜专 讚讬谞讜 讛讬讜 诪砖讛讬谉 讗讜转讜 注讚 诇诪讞专 讘谞讙讬讞讛 专讘讬注讬转 讗"讻 讘讻讛"讙 谞讬讞讗 谞诪讬 讘诇讬讬注讜讚讬 讙讘专讗 讘讻诇 讛谞讙讬讞讜转 讜讗驻砖专 讚讘谞讙讬讞讛 讗讞转 讗讬讻讗 诇诪讬诪专 讛讻讬 讗讘诇 讘讻诇 讛谞讙讬讞讜转 诇讬转 诇谉 诇诪讬诪专 讛讻讬 讚诪诇转讗 讚诇讗 砖讻讬讞讗 讛讜讗 讜讚讜"拽:





诪讛专"诐

讘讙诪' 讻讙讜谉 砖谞转讞讻讻讛 讘讻讜转诇 讜讻讜'. 讬砖 诇讚拽讚拽 诪讛 讬讛讬讛 讛转讜诇讚讛 讚砖谉 讜讘专讬砖 诪讻讬诇转谉 拽讗诪专 讗讘讜转 诪讻诇诇 讚讗讬讻讗 转讜诇讚讛. 讜讬"诇 讚转专讬 讛讜讬 谞转讞讻讻讛 讘讻讜转诇 讗讜 讟谞驻讛 驻讬专讜转 讜讞讚 讛讜讬 讗讘 讜讞讚 讛讜讬 转讜诇讚讛:


讘转讜住' 讚"讛 讗讬讝讛讜 诪讜注讚 讜讻讜' 诇讗 诪砖讜诐 讚转讛讜讬 驻诇讜讙转讗 讘砖讜专 讛诪讜注讚 讜讻讜'. 专"诇 驻诇讜讙转讬讬讛讜 讚专' 讜专砖讘"讙 讚驻诇讬讙讬 讗讬 讘转专讬 讝讬诪谞讬 讛讜讬 讞讝拽讛 讗讜 讘转诇转讗 讜讛转讜住' 讛讻讗 拽爪专讜 诇砖讜谞诐 讝讛 诇砖讜谉 讛转讜住' 讛转诐 讗讛讗 讚拽讗诪专 讛转诐 讻讜' 砖讜专 讛诪讜注讚 住转诐 诇谉 转谞讗 讻专砖讘"讙 讜讻转讘讜 讛转讜住' 讛转诐 专讘讬 诇讗 驻诇讬讙 讗拽专讗 讗诇讗 讻诇讜诪专 讛转诐 诪转拽讬讬诪讬诐 讚讘专讬 专砖讘"讙 讚讗诪专 讘转诇转讗 讝讬诪谞讬 讛讜讬 讞讝拽讛 注"砖 讜讻谉 讛讜讗 讻讜谞转 讛转讜住' 讚讛讻讗:


讚"讛 讜诇讗 讬砖诪专谞讜 讜讛专"专 注讝专讗 驻讬' 讚讗讬讻讗 讘讬谞讬讬讛讜 讜讻讜'. 讜讗谞讬 诪爪讗转讬 讘讙诇讬讜谉 转讜住' 讬砖谞讬诐 讜讝"诇 讜讛专"专 砖诇诪讛 诪讚专讜讬"砖 驻讬' 讚讗讬讻讗 讘讬谞讬讬讛讜 讚诇讗讘讬讬 注"讻 诪讜讚讛 专' 讛讻讗 讚讘转专讬 讝讬诪谞讬 诇讗 讛讜讬 讞讝拽讛 讚诇讗 驻诇讬讙 讗拽专讗 讗讘诇 诇专讘讗 住讘专 砖驻讬专 讚讘谞讙讬讞讛 砖诇讬砖讬转 诪砖诇诐 谞"砖 讚讘转专讬 讝讬诪谞讬 讛讜讬 讞讝拽讛 讜讛讜讬 诪讜注讚 讗讘诇 诪转谞讬' 讜讚讗讬 讚拽转谞讬 讚讗讬谉 谞注砖讛 诪讜注讚 注讚 讙' 讬诪讬诐 讗转讬讗 讻专砖讘"讙 讜讛砖转讗 讗转讬 砖驻讬专 讚专讘讗 诇讟注诪讬讛 讚讗诪专 讘讛讘讗 注诇 讬讘诪转讜 讚讘砖讜专 讛诪讜注讚 住转诐 诇谉 转谞讗 讻专砖讘"讙 讗讘诇 诇讗讘讬讬 讗驻讬诇讜 专讘讬 诪讜讚讛 讛讻讗 注讻"诇:


讘讗"讚 讜讬"诇 讚诇讻转讞诇讛 讻砖讛讜讝诪讜 讛讙' 讻转讜转 诇拽讞讜讛 讛讘注诇讬诐 讜讻讜'. 讛讜讻专讞讜 诇讻转讜讘 讝讛 诪砖讜诐 讚诪住转诪讗 讘砖注转 讛注诪讚转 讛砖讜专 讘讘"讚 讗讬 讗驻砖专 砖讬讙讞:


讘讗"讚 讜讛讗 讚拽转谞讬 诇拽诪谉 讘讘专讬讬转讗 讜讻讜' 讗注"讙 讚注讚讬讬谉 诇讗 讞讬讬讘 谞"砖 讜讻讜'. 专"诇 诇驻讬 诪讛 讚驻专讬砖讬转 诇注讬诇 讚诇讻"注 注讚 谞讙讬讞讛 专讘讬注讬转 诇讗 诪砖诇诐 谞讝拽 砖诇诐:





讞讻诪转 砖诇诪讛

专砖"讬 讘讚"讛 讗讬转 诇讬讛 谞诪讬 诪砖讜诐 诪诪讜谞讗 (讘注爪诪讜 讚诇 诪诪讜谞讗 讛诇讻讱 讻讬讜谉 讚转讜专转 讗砖 诇讬转讗) 讻讜' 讛讬讻讗 讚讛讙讞诇转 砖诇讜 诪讞讬讬讘 诇注谞讬谉 讙诇讜讬 诪砖讜诐 诪诪讜谞讗 讜讗注"讙 讚讻诇讜 诇讜 讞爪讬讜 讜讻讙讜谉 砖讛讬讛 诇讜 诇讙讜讚专讛 讻诇讜诪专 砖讛讬讛 讬讻讜诇 诇讙讜讚专讛 砖诇讗 转注讘讜专 讛讚诇讬拽讛 讜诇讗 讙讚专讛 讚讛转诐 砖讜专讜 讛讜讗 讜诇讗 讟驻讞 讘讗驻讬讛 讜诇讗 谞注诇 讘驻谞讬讜 讜讗讟诪讜谉 驻讟讜专 讚讻讬 讛讗讬 诪诪讜谉 讛诪讝讬拽 驻讜讟专讜 专讞诪谞讗 讘讟诪讜谉 讜讻讬 诪讗讞专 讚转专讜讬讬讛讜 诇讗 诪讞讬讬讘讬 讗诇讗 讘讙讞诇转 砖诇讜 讜讻诇 讛谞讬 转讬讜讘转讗 讚诇注讬诇 诇讬转谞讛讜 讚讗祝 诇专讘讬 讬讜讞谞谉 诇讗 诪讞讬讬讘 讘注诇 讻诇讘 讗诇讗 讘诪拽讜诐 讙讞诇转 讜讻讚驻专讬砖谞讗 讜讻谉 讘注诇 讙诪诇 讘诪住讻住讻' 诪讗讬 讘讬谞讬讬讛讜 讗"讘 讚' 讚讘专讬诐 诪讗谉 讚讗讬转 诇讬讛 诪砖讜诐 讞爪讬讜 讞讬讬讘 讘讚' 讚讘专讬诐 讗诐 讛讜讝拽 讗讚诐 讘讜 讜诇诪讗谉 讚诇讬转 诇讬讛 谞讝拽 讙专讬讚讗 诪砖诇诐 讻讜' 诇"讗 讗讬转 诇讬讛 谞诪讬 诪砖讜诐 诪诪讜谞讗 讜讛讬讻讗 讚诇讬讻讗 诇讞讬讜讘讗 讻讜' 讻爪"诇 讜谞"讘 住"讗 讜注讬拽专 讛讜讗 讜讻谉 驻讬专砖 诪讙讚诇 注讜讝 讚注转 讛专诪讘"诐 讙讘讬 讻诇讘 砖谞讟诇 讞专专讛 讜诇讻谉 讻转讘 专砖"讬 诇砖讜谉 专讗砖讜谉 注讬拽专 讜讚讜"拽:


讘讚"讛 讛讻讬 讙专住讬谞谉 讻讜' 讚讙讞诇转 讜讞专专讛 讚讞讚 讜讙讚讬砖 讚讞讚 讻爪"诇:





专砖"砖

讙诪专讗 讚住诇拽讬谉 诇注讬诇讗 讜讚谞讞转讬谉 讻讜'. (诇拽诪谉 拽讬"讙 讘 讘"讘 诪讛):



讘诪砖谞讛 讻诇 砖讛注讬讚讜 讘讜 讙' 讬诪讬诐. 谞"诇 诇讚拽讚拽 诪讚讘专讬 讛谞"讬 诇拽诪谉 驻"讚 讘住讜讙讬讗 讚诪讜注讚 诇诪讬谞讜 讜讗讬谞讜 诪讜注讚 诇砖讗"诪 讚讙诐 诇专"讬 讘讙"驻 讘讬讜诐 讗' 诪讜注讚 讛讜讗 诇讗讜转讜 讛讬讜诐 注讻"驻:



转讚"讛 砖讬讛讜 讗注"讙 讚讗讚诐 讗"诇 诪讝诇讗 讻讜'. 讜注讬' 诇砖讜谉 讛专诪讘"诐 讘驻讬专讜砖讜 讗讘诇 (诇拽诪谉 讻讚 讘) 讜讘专砖"讬 砖诐 讚"讛 讛讗 谞讙讞 诪讜讻讞 讚驻讬' 讜讗讬谞讜 谞讜讙讞 讛讬讬谞讜 诇砖讜讜专讬诐 讜讻注讬谉 讝讛 讻转讘转讬 (诇拽诪谉 诇讝) 讘转讚"讛 讛专讬 讛讜讗:



讘讗"讚 讜诇讗 讘讗 专"诪 诇诪注讟 砖诇"转 讞讝专讛 讙"讬 讻讜'. 讜讻"讻 讛转讜讬"讟 讘砖诐 讛谞"讬 讗讘诇 诪诇砖讜谉 讛专注"讘 砖讻' 讜讘讛讗 讛诇讻讛 讻专"诪 砖讗讬谉 讻讜' 注讚 砖讬讛讜 转讬谞讜拽讜转 讻讜' 讜讻谉 诪诇砖讜谉 讛专诪讘"诐 讘驻讬' 讜讘讞讘讜专讜 驻"讜 讛"讝 讜讘讬讜转专 讘讛诇' 讞' 讜注"砖 讘诪"诪 诪砖诪注 诇讛讚讬讗 讚诇讗 讻讛转讜住' 讜讛谞"讬 讜讛转讜讬"讟 诇"讚 讻讗谉 讘讛讘讬讗讜 讗转 讛谞"讬 讜诇讗 讛注讬专 注诇讬讜 讻诇讜诐:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 转驻砖讜讟 讜讻讜' 讗驻讬' 讛讻谞讬住 讬讚 讞讘讬专讜. 注讬' 诇拽诪谉 讚' 谞讜 注"讗 转讜住驻讜转 讚"讛 讗讬诇讬诪讗:





驻谞讬 讬讛讜砖注

讘讙诪专讗 讜转驻砖讜讟 讚驻讬 驻专讛 讻讞爪专 讛谞讬讝拽 讚诪讬 讚讗讬 讻讞爪专 讛诪讝讬拽 诇讬诪讗 诇讬讛 诪讗讬 讘注讬 专讬驻转讱 讘驻讜诪讗 讚讻诇讘讗讬 讚讗讬讘注讬讗 诇讛讜 讜讻讜' 砖谉 讚讞讬讬讘 专讞诪谞讗 讛讬讻讬 诪砖讻讞转 诇讬讛 注"讻 诇砖讜谉 讛砖"住 讘讻讗谉. 转诪讜讛 诪讗讚 讻诪讜 砖讻转讘讜 讛转讜住' 讜讗祝 诇驻讬专讜砖诐 讛诇' 讚讞讜拽 诪讗讚 讻诪"砖 讛诐 讘注爪诪诐 讗讘诇 讛谞专讗讛 诪讝讛 讚驻砖讬讟讗 诇讬讛 诇讛砖"住 讚讻诇 讛讬讻讗 砖讛讘讛诪讛 诇讜拽讞转 讜讗讜讻诇转 诪讬讚 诇讬转 讚讬谞讗 讜诇讬转 讚讬讬谞讗 讚讘转专 讗讻讬诇讛 讗讝诇讬谞谉 讗"谞 讗注"讙 讚诇讗 讗讻诇讛 诪讬讚 讻讬讜谉 砖讘谞转讬谞转讛 诇驻讬讛 讗讬谞讜 专讗讜讬 注讜讚 诇讗讻讬诇讛 拽专讬谞谉 讘讬讛 砖驻讬专 讜讘讬注专 讘砖讚讛 讗讞专 讗诇讗 讚讜拽讗 讻讗谉 讙讘讬 讻诇讘 砖谞讟诇 讞专专讛 讻讬讜谉 砖讛讻诇讘 讛讜诇讱 注诐 讛讞专专讛 诇诪拽讜诐 讗' 讜讛讬讗 砖诇讬诪讛 讘驻讬讜 讗"讻 诇讗 谞专讗讛 诇讞讬讬讘讜 讗砖注转 诇拽讬讞讛 讻讬讜谉 砖讛讞专专讛 讛讬转讛 讘注讬谉 讜讗驻砖专 诇讛爪讬诇讛 讗诇讗 注讬拽专 讛讞讬讜讘 讞诇 讻讬讜谉 砖讛谞讬讞讛 讘讙讚讬砖 讜诇拽讞讛 讗讞"讻 讜讗讻诇讛 诇讻讱 诪拽砖讬 讛砖"住 诇注讬诇 砖驻讬专 讚讗讻诇讛 讛讬讻讗 讻讬讜谉 砖讗讬谉 诇谞讜 诇讞讬讬讘讜 讗诇讗 诪砖注转 讗讻讬诇讛 讜诪讜拽讬 诇讛 诪砖讜诐 讛讻讬 讚讗讻诇讛 讘讙讚讬砖 讚讘注诇 讞专专讛 驻讬' 讜讗"讻 讬砖 诇谞讜 诇讞讬讬讘讜 砖驻讬专 注诇 诇拽讬讞讛 讜讗讻讬诇讛 讗讞专讜谞讛 讜注"讝 讚讬讬拽 讛砖"住 砖驻讬专 转驻砖讜讟 讚驻讬 驻专讛 讻讞爪专 讛谞讬讝拽 讚诪讬 讚讗讬 讻讞爪专 讛诪讝讬拽 诇讬诪讗 诪讗讬 讘注讬 专讬驻转讱 讘驻讜诪讗 讚讻诇讘讗讬 驻讬' 讻讬讜谉 讚注诇 诇拽讬讞讛 专讗砖讜谞讛 诇讗 诪讞讬讬讘讬谞谉 诇讬讛 讻讬讜谉 砖诇讗 谞注砖讛 讘讜 砖讜诐 讛讬讝拽 讗诇讗 注诇 诇拽讬讞讛 讗讞专讜谞讛 砖诇拽讞讛 诪驻讬讜 砖诇 注爪诪讜 讜讗讻诇讛 诪讞讬讬讘讬谞谉 诇讬讛 诪讜讻讞 讚驻讬 驻专讛 讻讞爪专 讛谞讬讝拽 讚诪讬 讜转驻砖讜讟 讚讗讬讘注讬讗 诇讛讜 讜注讬拽专 讛讗讬讘注讬讗 讘讗诪转 讛讜讗 讻诪"砖 讛转讜住' 讚谞驻拽讗 诪讬谞讛 讗诐 讛讜砖讬讟讛 讗讞专 讜讻讜' 讜诇讻讱 诇讗 诪爪讬 诇诪讬驻砖讟 诪诪转谞讬' 讚砖谉 诪讜注讚转 诇讗讻讜诇 讛专讗讜讬 诇讛 讚讛转诐 诪讬讬专讬 砖讗讜讻诇转 转讬讻祝 讜讗"讻 谞注砖讛 讛讘讬注讜专 转讬讻祝 讘谞转讬谞转讛 诇驻讬讛 讘砖注转 讛诇拽讬讞讛 讜讛讗 讚拽讗诪专 讛砖"住 砖谉 讚讞讬讬讘讛 专讞诪谞讗 讛讬讻讬 诪砖讻讞转 诇讛 讛讬讬谞讜 讙"讻 讻诪讜 砖讻转讘讜 讛转讜住驻讜转 讚讗诇讬砖谞讗 讚拽专讗 驻专讬讱 讚讻转讬讘 讜讘注专 讘砖讚讛 讗讞专 诪砖诪注 砖讛讘讬注讜专 讙讜驻讬讛 谞注砖讛 讘讞爪专 讛谞讬讝拽 讜讘讝讛 谞转讬讬砖讘 讙"讻 讚诇讗 转讬拽砖讬 诇注讬诇 诇驻讬专讜砖 专砖"讬 讙讘讬 讗讬讘注讬讗 诇讛讜 讚诪转讙诇讙诇 讘讚祝 讻' 讜讚讜"拽:


讘讙诪专讗 诪"讟 讚专讘讬 讬讛讜讚讗 讻讜' 讗诪专 讗讘讬讬 转诪讜诇 讞讚 诪转诪讜诇 转专讬 讻讜'. 讜讛讗 讚讻转讬讘 转专讬 讝讬诪谞讬 诪转诪讜诇 砖诇砖讜诐 谞专讗讛 诇讻讗讜专讛 讚讞讚讗 诇注谞讬谉 砖谞注砖讛 诪讜注讚 诇谞讝拽 砖诇诐 讜讗讬讚讱 诇注谞讬谉 讻讜驻专 讗诇讗 讚诇驻"讝 转拽砖讛 讚讛专"诇 诇诪讬讻转讘 讙"讻 讜讛讜注讚 讘讘注诇讬讜 转专讬 讝讬诪谞讬 讜讬砖 诇讬讬砖讘 讗诪谞诐 讬讜转专 谞"诇 讚讗讬讚讱 拽专讗 讚讗讜 谞讜讚注 讻讬 砖讜专 谞讙讞 讛讜讗 诪转诪讜诇 砖诇砖讜诐 讛讬讬谞讜 诇注谞讬谉 讞讝专讛 讚诪讛讻讗 讬诇讬祝 专讘讬 讬讛讜讚讗 讚讘注讬讗 谞诪讬 讙' 讬诪讬诐 讚讛讻讬 驻讬专讜砖讗 讚拽专讗 讚讗诐 谞讜讚注 砖讻讘专 讛讬讛 诪讜注讚 讙诪讜专 诪转诪讜诇 砖诇砖讜诐 讚讜拽讗 讗注"讙 讚讘转诪讜诇 砖诇砖讜诐 转专讬 讝讬诪谞讬 诇讗 谞讙讞 讗驻"讛 诇讗 讛讜讛 讛驻住拽 诪砖讗"讻 讛讬讻讗 砖讛讬讛 讛砖讜专 谞讙讞 拽讜讚诐 转诪讜诇 砖诇砖讜诐 讜讛驻住讬拽 转诇转 讝讬诪谞讬 讞讝专 诇转诪讜转讜 讻谉 谞"诇 讜注讬讬谉 诪讛 砖讗讻转讜讘 讘讝讛 注讜讚 讘诇砖讜谉 讛讗讬讘注讬讗 讚诇讬讬注讜讚讬 讙讘专讗 讜讛讬讬谞讜 诇讗讘讬讬 讻讚讗讬转 诇讬讛 砖讞讚讗 诪讛谞讙讬讞讜转 讛讜讗 注讻"驻 讘转诪讜诇 讗讜 砖诇砖讜诐 讜诇专讘讗 讻驻砖讟讗 讜注讬讬谉 注讜讚 讘住诪讜讱:


讘转讜住' 讘讚"讛 讗讬讝讛讜 诪讜注讚 讗讜专"讬 讚讛讗 讚讗诪专讬谞谉 讘讛讘讗 注诇 讬讘诪转讜 讜讻讜' 注讻"诇. 爪"注 讚诇驻讬 驻讬专讜砖诐 讘住诪讜讱 讘讚"讛 讜诇讗 讬砖诪专谞讜 讚专讘讗 诇讗 诪讞讬讬讘讜 讙"讻 讗诇讗 讘谞讙讬讞讛 专讘讬注讬转 讜讛讬讬谞讜 砖讛转讜住' 讛讜讻讬讞 讻谉 诪住讜讙讬转 讛砖"住 讜讘专讬讬转讗 讗讘诇 诇讬砖谞讗 讚拽专讗 讜讚讗讬 诪砖诪注 讬讜转专 讚讘谞讙讬讞讛 讛砖诇讬砖讬转 讞讬讬讘 讜讗"讻 拽砖讛 讚诇诪讗 专讘讬 讜专"砖 讘"讙 驻诇讬讙讬 讙"讻 诇注谞讬谉 诪讜注讚 讚诇专讘讬 讚住"诇 讘注诇诪讗 转专讬 讝讬诪谞讬 讛讜讬 讞讝拽讛 诪讜拽讬 诇拽专讗 讚讜诇讗 讬砖诪专谞讜 讚讞讬讬讘 讛讗讬讚谞讗 讘谞讙讬讞讛 砖诇讬砖讬转 讜诇专砖讘"讙 讚住"诇 转诇转 讝讬诪谞讬 讛讜讬 讞讝拽讛 诪讜拽讬 诪住讘专讗 拽专讗 讚讜诇讗 讬砖诪专谞讜 讛讗讬讚谞讗 讘谞讙讬讞讛 砖诇讬砖讬转 谞注砖讛 诪讜注讚 讜讗讞"讻 讬砖诇诐 讘谞讙讬讞讛 专讘讬注讬转 讜诪爪讗转讬 讘诪讛专"诐 讘讚讘讜专 讛住诪讜讱 讛诪转讞讬诇 讜诇讗 讬砖诪专谞讜 砖讛讘讬讗 砖诐 讗讬讝讛 讙诇讬讜谉 诪转讜住' 讘注谞讬谉 讝讛 注"砖 讚诇驻"讝 讚讘专讬 讛转讜住' 讻讗谉 转诪讜讛讬诐 讜注讬讬谉 诪讛 砖讗讻转讜讘 讘住诪讜讱 讜讬转讬讬砖讘 注诇 谞讻讜谉:


讘讚"讛 讜诇讗 讬砖诪专谞讜 讛讗讬讚谞讗 讞讬讬讘 驻讬' 讘拽讜谞讟专住 讜讻讜' 讜讗"讻 讗驻讬' 诇诪"讚 诇讬讬注讜讚讬 转讜专讗 爪专讬讱 砖讬讚注讜 讛讘注诇讬诐 转讞讬诇讛 讜诇讗 讬砖诇诐 谞讝拽 砖诇诐 注讚 谞讙讬讞讛 讚' 注讻"诇. 讛转讜住' 讛讜讻讬讞讜 讻谉 诪住讜讙讬转 讛砖"住 讗讘诇 诪讛 砖讗诪专 专讘讗 讜诇讗 讬砖诪专谞讜 讛讗讬讚谞讗 讞讬讬讘 诪砖诪注 讚讬诇讬祝 讛讻讬 诪拽专讗 诇讗 谞转讬讬砖讘 诇驻"讝 讚谞讙讬讞讛 砖诇讬砖讬转 诇讗 专诪讬讝讗 讘拽专讗 讚讜讛讜注讚 讘讘注诇讬讜 诇讗讜 诇砖讜谉 诪讜注讚 讛讜讗 讗诇讗 诇砖讜谉 注讚讜转 讜爪"诇 讚专讘讗 讬诇讬祝 诪讚讻转讬讘 讜讛讜注讚 讘讘注诇讬讜 讜诇讗 讬砖诪专谞讜 讜讘讗 诇诇诪讚 砖讗讬谉 讛砖讜专 谞注砖讛 诪讜注讚 砖讬砖诇诪讜 讛讘注诇讬诐 谞"砖 注讚 砖讬注讬讚讜 讘驻谞讬 讛讘注诇讬诐 讜讘驻谞讬 讛讘"讚 讜注"讻 讚讗讬讬专讬 讻讗谉 诪谞讙讬讞讛 砖诇讬砖讬转 讜讗"讻 讗诐 谞讗诪专 讚讘谞讙讬讞讛 讝讜 诪砖诇诐 转讬讻祝 谞"砖 讗"讻 拽专讗 诇"诇 讚诪讬诇转讗 讚驻砖讬讟讗 讛讬讗 砖讗讬谉 讞讘讬谉 诇讗讚诐 讗诇讗 讘驻谞讬讜 注讬讬谉 诪"砖 讘讝讛 驻' 讛讙讜讝诇 讘转专讗 讚祝 拽讬"讘 讙讘讬 讗讬谉 诪拽讘诇讬谉 注讚讜转 砖诇讗 讘驻谞讬 讘注"讚 讗"讜 讚诇讗 诪讞讬讬讘 谞"砖 讗诇讗 讘谞讙讬讞讛 讚' 讜讗"讻 讜讛讜注讚 讘讘注诇讬讜 讘讗 诇诇诪讚 砖讘谞讙讬讞讛 讙' 爪专讬讱 诇讛注讬讚 讘驻谞讬讜 讜讘驻谞讬 讘"讚 讚讜拽讗 讜讗讝 谞注砖讛 诪讜注讚 诇砖诇诐 讘谞讙讬讞讛 讚' 讗讘诇 讻砖诇讗 讛注讬讚讜 注诇讬讜 讘谞讙讬讞讛 讙' 讘驻谞讬讜 讗讬谞讜 诪砖诇诐 讘谞讙讬讞讛 讚' 讗祝 讗诐 讛注讬讚讜 讘讜 讘讗讜转讜 谞讙讬讞讛 讜讝讛讜 讞讬讚讜砖 讙讚讜诇 讜诪讛 砖讗诪专 讛讗讬讚谞讗 讞讬讬讘 讗祝 砖谞注砖讛 讘专 讞讬讜讘讗 诇砖诇诐 谞"砖 诇讛讘讗 讜讬讜转专 谞专讗讛 讚诇专讘讗 谞诪讬 讚讗诪专 诪转诪讜诇 砖诇砖讜诐 转专讬 讗驻"讛 讻转讬讘讬 砖驻讬专 砖诇砖讛 谞讙讬讞讜转 讘拽专讗 诪拽诪讬 讜讛讜注讚 讘讘注诇讬讜 讚拽专讗 讗讚诇注讬诇 诪讬谞讬讛 拽讗讬 讚讻转讬讘 谞讙讬讞讛 专讗砖讜谞讛 讚转诪讜转 讜注诇讛 拽讗诪专 拽专讗 讚讗诐 砖讜专 谞讙讞 讛讜讗 诪转诪讜诇 砖诇砖讜诐 诇讘专 诪谞讙讬讞讛 讚讛砖转讗 谞注砖讛 诪讜注讚 讜讻谉 驻专砖"讬 讝"诇 诇讛讚讬讗 讘讞讜诪砖. 讜诇驻"讝 讬砖 诇讬讬砖讘 讙"讻 砖讬讟讛 讗讞专讜谞讛 讚专砖"讬 讚专讘讗 诪讞讬讬讘 讘谞讙讬讞讛 砖诇讬砖讬转 讻讚拽讗诪专 讜诇讗 讬砖诪专谞讜 讛讗讬讚谞讗 讜诪讛 砖讛讜讻专讞 诇专讘讗 诇驻' 讻谉 讛讬讬谞讜 讚讜拽讗 讗诇讬讘讗 讚专"讬 讜讛讬讬谞讜 诇诪讗讬 讚驻专讬砖讬转 讚专' 讬讛讜讚讗 诇注谞讬谉 讞讝专讛 诪讗讬讚讱 拽专讗 谞驻拽讗 讚拽讗诪专 拽专讗 讜讗诐 谞讜讚注 讻讬 砖讜专 谞讙讞 讛讜讗 诪砖诪注 砖谞讜讚注 讛砖转讗 讘砖注转 谞讙讬讞讛 讝讜 讚讻转讬讘 讘专讬砖讗 讚拽专讗 砖讻讘专 讛讬讛 诪讜注讚 讙诪讜专 拽讜讚诐 诇讻谉 诪转诪讜诇 砖诇砖讜诐 讜讗"讻 讘讛讚讬 谞讙讬讞讛 讚讛砖转讗 讛"诇 谞讙讬讞讛 专讘讬注讬转 讜注诇 讻专讞讱 讚讜诇讗 讬砖诪专谞讜 讚讻转讬讘 讘转专 讛讻讬 讛讬讬谞讜 讘谞讙讬讞讛 讚讛讗讬讚谞讗 讚讗诇"讻 讛讜"诇 讞诪砖 谞讙讬讞讜转 讗"讻 讜诇讗 讬砖诪专谞讜 讚专讬砖讗 谞诪讬 讗讬讬专讬 讚讻讜讜转讬讛 讜诇驻"讝 讛讱 住讜讙讬讗 讚驻' 讞讝拽转 讛讘转讬诐 诇讗 转讬拽砖讬 讚讛转诐 讘诇讗"讛 诇讗 诪转讜拽诪讗 讗诇讬讘讗 讚专讘讬 讬讛讜讚讛 讚讗讬讛讜 讗讬转 诇讬讛 讟注诪讗 讗讞专讬谞讗 讘讞讝拽讛 讚讙' 砖谞讬诐 讻专"讬 砖讬讜讚讬注讜 砖谞讛 讜讬诇讱 砖谞讛 讻讜' 讗注"讻 讚讻专讘讬 讬讜住讬 讗讬讬专讬 讚诇讬转 诇讬讛 讞讝专讛 讚讙' 讬诪讬诐 讗讜 讻专' 诪讗讬专 讻讚诪住讬拽 讛转诐 诇讛讚讬讗 诪讗谉 讛讜诇讻讬 讗讜砖讗 专' 讬砖诪注讗诇 讜住"诇. 讻专讘讬 诪讗讬专 讜讚讜拽 讛讬讟讘. 讜讘讝讛 谞转讬讬砖讘 诪讛 砖讛拽砖讬转讬 讘住诪讜讱 讚注"讻 专' 诪讜讚讛 讘讛讗 讚诪讚讻转讬讘 讜讛讜注讚 讘讘注诇讬讜 讘转专 砖谞讬 谞讙讬讞讜转 诪砖诪注 讚讗讬讬专讬 讘谞讙讬讞讛 砖诇讬砖讬转 诪讚讗讬爪讟专讬讱 诇讗砖诪讜注讬谞谉 讚讘注讬讗 讘驻谞讬讜 注"讻 讚诇讗 诪砖诇诐 谞"砖 讘谞讙讬讞讛 讝讜 讗诇讗 诪讻讗谉 讜诇讛讘讗 讜拽"诇:





砖注专讬 转讜专转 讘讘诇

(讻讙 讘 转讜住驻讜转) 讚"讛 讜诇讗 讬砖诪专谞讜 讜讻讜' 讜讬"诇 讚诇讻转讞讬诇讛 讻砖讛讜讝诪讜 讜讻讜' 讘讬讗讜专 讚讘专讬讛诐 讛讜讗 讻讙讜谉 砖讘讗讜 注讚讬诐 讘讬讜诐 讗' 讜讛注讬讚讜, 砖讛讬讜诐 谞讙讞 砖讜专 讝讛 讗转 讛讗讚诐, 讜诇驻谞讬 砖谞讙诪专 讚讬谞讜 讛讜讝诪讜 讗讜转诐 注讚讬诐; 讜讘讬讜诐 讘' 讘讗讜 注讚讬诐 讗讞专讬诐 讜讛注讬讚讜 砖讘讜 讘讬讜诐 谞讙讞, 讜讙诐 讗诇讜 讛讜讝诪讜 诇驻谞讬 砖谞讙诪专 讚讬谞讜; 讜讻谉 讘讬讜诐 讙' 讘讗讛 讻转 砖诇讬砖讬转 讜讛注讬讚讛 砖讘讜 讘讬讜诐 谞讙讞, 讜讙诐 讗诇讛 讛讜讝诪讜 拽讜讚诐 砖谞讙诪专 讚讬谞讜. 讜讘讬讜诐 讚' 讘讗讜 注讚讬诐 讗讞专讬诐 讜讛讝诪讜 诇讻诇 讙' 讻转讬 注讚讬诐 诪砖诇砖转 讛讬诪讬诐, 砖讛讝诪讜 诇讙' 讻转讬 讛注讚讬诐 砖讛注讬讚讜 砖谞讙讞; 讜诇驻"讝 讛专讬 讻诇 讙' 讻转讬 讛注讚讬诐 砖讛注讬讚讜 砖讘讻诇 讬讜诐 讜讬讜诐 谞讙讞 讗诪转 讗诪专讜, 讜注讚 砖诇讗 讛住驻讬拽讜 讘"讚 诇讙诪讜专 讚讬谞讜 砖诇 讗讜转讜 砖讜专 讞讝专 讜谞讙讞 驻注诐 讚', 讚诇诪"讚 诇讬注讜讚讬 转讜专讗 谞注砖讛 诪讜注讚 讘讬谉 诇讗讘讬讬 讜讘讬谉 诇专讘讗 诪讬讚 讻砖讛讜讝诪讜 讝讜诪诪讬 讝讜诪诪讬谉, 讗讘诇 诇诪"讚 诇讬注讜讚讬 讙讘专讗 讗讬谞讜 谞注砖讛 诪讜注讚, 讚讛讗 讻诇 讻转 注讚讬诐 砖讛注讬讚讛 砖谞讙讞 讘讻诇 讬讜诐 讜讬讜诐 讻讘专 讛讜讝诪讛 讘讜 讘讬讜诐, 讜讗祝 砖讘讬讜诐 讚' 讗讞专 砖讛讜讝诪讜 讝讜诪诪讬 讝讜诪诪讬谉 讞讝专讜 讻诇 讙' 讻转讬 讛注讚讬诐 诇诪拽讜诪谉, 诪"诪 讗讬谉 讻讗谉 讗诇讗 讛注讚讗讛 讗讞转 诇讘注诇讬诐 讘驻注诐 讗讞转, 讜讗讻转讬 讛讜讬 转诐 (讜诪"砖 诪讛专砖"讗 讘讝讛 讗讬谞讜 诪讜讘谉 诇讬, 注"砖).

转讜住' 讚"讛 讬讻诇讬 讻讜'. 讛转讜住' 谞讗诪谞讬诐 诇砖讬讟转诐 (讻讙 讗 讚"讛 讜诇讬讞讬讬讘) 砖讗讬谉 讞讬讜讘 砖诪讬专讛 诪讜讟诇转 注诇 讛谞讬讝拽 砖诇讗 讬讜讝拽. 讘专诐 讛专讗"砖 (住讬' 讬') 讛讘讬讗 讘砖诐 专"讞 讻讗讘讬讬 砖注诇 讛谞讬讝拽 诇砖诪讜专 讗转 砖讚讛讜 讜讻' 讜讝"诇 讜诪讜讚讛 讗讘讬讬 讚讘注讬专 讗诐 谞讻谞住讛 诇讞爪专 讛谞讬讝拽 讜讗讻诇讛 砖讞讬讬讘转 砖讗讬谉 讗讚诐 讬讻讜诇 诇谞注讜诇 讚诇转讬 讘讬转讜 讻诇 讛讬讜诐, 讜讛专讜注讛 讬砖 诇讜 诇砖诪讜专 讛讘讛诪讛 讻砖诪讜诇讬讻讛 讚专讱 讛注讬专 砖诇讗 转讬讻谞住 诇讘讬转 讜转讝讬拽, 讗讘诇 讻砖诪转驻砖讟讬诐 讘砖讚讛 讗讬谞讜 讬讻讜诇 诇砖诪讜专 讗转 讻讜诇诐 砖诇讗 讬讻谞住讜 诇砖讚讜转 讗讞专讬诐 讛诇讻讱 爪专讬讱 讗讚诐 诇讙讚讜专 砖讚讛讜 讻讜' 注讻"诇. 讜谞专讗讛 砖专"讞 讻砖讬讟转 讛专讬"祝 砖砖谉 驻讟讜专 讘专讛"专 讚讗讜专讞讛 讚讘讛诪讛 诇诇讻转 砖诐, 讜讬砖 诇讛 专砖讜转 诇诇讻转 讜诇讗讻讜诇 讘专讛"专. 讛"讛 讗诇讬讘讗 讚专"讞 讘砖讚讜转 砖讛讘讛诪讜转 专砖讗讜转 诇诇讻转 讘讻诇 诪拽讜诐 砖讗讬谉 讘讜 诪讞讬爪讜转 讜诇讗讻讜诇 诪砖诐 讜讗驻讬诇讜 诇讛讻谞住 诇砖讚讛 砖诇 讗讬砖 讗讞专. 讜讗讬诇讜 诇讘转讬诐 讘注讬专 讗讬谉 专砖讜转 诇讘讛诪讜转 诇讛讻谞住. 诪砖讜诐 讻讱, 讘砖讚讛 注诇 讛谞讬讝拽 诇砖诪讜专 讗转 注爪诪讜 砖诇讗 讬讜讝拽 讘砖谉 讜专讙诇 讜讘注讬专 注诇 讛诪讝讬拽 诇砖诪讜专 砖诇讗 讬讝讬拽 讘砖谉 讜专讙诇.
讙诪'. 注讬讝讬 讚砖讜拽讗. 诇讚注转 讛转讜住' (讚"讛 讛谞讛讜), 诪讜转专 诇砖讞讜讟 专拽 讗诇讛 砖注讜诪讚讬诐 诇砖讞讬讟讛, 讜讻谉 讻转讘 讛专讗讘"讚. 讗讱 讛专诪讘"诐 讛转讬专 讘讻诇 讗讜驻谉40 讜讻驻讬 砖讻转讘 讘驻"讛 诪讛诇' 谞讝拽讬 诪诪讜谉 (讛诇"讗) 讜讝"诇 讘讛诪讛 砖讛讬转讛 专讜注讛 讜驻专砖讛 讜谞讻谞住讛 讘砖讚讜转 讜讘讻专诪讬诐 讗注"驻 砖注讚讬讬谉 诇讗 讛讝讬拽讛 诪转专讬谉 讘讘注诇讬讛 砖诇砖 驻注诪讬诐, 讗诐 诇讗 砖诪专 讘讛诪转讜 讜诇讗 诪谞注讛 诪诇专注讜转 讬砖 诇讘注诇 讛砖讚讛 诇砖讞讟讛 砖讞讬讟讛 讻砖专讛 讜讗讜诪专 诇讘注诇讬讛 讘讜讗讜 讜诪讻专讜 讘砖专 砖诇讻诐 诪驻谞讬 砖讗住讜专 诇讗讚诐 诇讛讝讬拽 讜诇砖诇诐 诪讛 砖讛讝讬拽 讗驻讬诇讜 诇讙专讜诐 讛谞讝拽 讗住讜专 注讻"诇.
讜讬注讜讬讬谉 讘诪住' 住谞讛讚专讬谉 (讚祝 讟讜:) 砖谞讞诇拽讜 专"讬 讜专"诇 讗诇讬讘讗 讚专"讗 讛住讜讘专 讘讝讗讘 讗专讬 讜讘专讚诇住 砖讻诇 讛拽讜讚诐 诇讛讜专讙谉 讝讻讛. 专"诇 讗诪专 讜讛讜讗 砖讛诪讬转讜, 讜专"讬 讗诪专 讗注"驻 砖诇讗 讛诪讬转讜 诇驻讬 砖讗讬谉 诇讛诐 转专讘讜转 讜讗讬谉 诇讛诐 讘注诇讬诐. 讜诪讘讜讗专 讘讙诪专讗 砖诐 砖诇砖讬讟转 专"讬 诪讬 砖讛专讙谉 讝讻讛 诇注讜专谉. 讜注诇讬谞讜 诇讛住讘讬专 诇诪讛 砖诐 谞讛讬讛 讛诪讝讬拽 讛驻拽专 讙诪讜专 讜讛讛讜专讙谉 讝讻讛 诇注讜专谉 讜讗讬诇讜 讻讗谉 讗驻讬诇讜 讗诇讬讘讗 讚讛专诪讘"诐 讛注讜专 诇讘注诇讬诐.
讜谞专讗讛 讻讬 讛讜讗讬诇 讜讛专讬讙转 讛讝讗讘 讜讛讗专讬 讻讜' 讘讬讚讬 讻诇 讗讚诐 诪讚讬谉 讛爪诇转 谞驻砖讜转 诇讻谉 讛驻拽讬专讜 讛讞讻诪讬诐 讗转 诪诪讜谞诐 讜讗诪专讜 砖诪讬 砖讬诪讬转诐 讬讝讻讛 讘诐. 诪讗讬讚讱 讻讗谉 诇讗 讛讜转专讛 讛砖讞讬讟讛 讗诇讗 诇讝讛 砖注讜诪讚 诇讛讬讜转 谞讬讝拽. 诇讻谉 爪诪爪诪讜 讛讞讻诪讬诐 讗转 讛讛讬转专 诇砖讞讬讟转 讛诪讝讬拽 讘诇讘讚 讗讱 讘诇讬 讝讻讜转 诪诪讜谉.
注讜讚 谞"诇 砖诪讗讞专 砖讛讝讗讘 讜讛讗专讬 讜讻讜' 注讜诪讚讬诐 诇讛专讙 讗谞砖讬诐 讜讬讚讜谞讜 诇诪讬转转 讘讬"讚 讜讬讬讗住专讜 讘讛谞讗讛 讻砖讜专 讛谞住拽诇 诇讻谉 讻砖讛转讬专讜 讛讞讻诪讬诐 讗转 讛专讬讙转谉 讛驻拽讬注讜 讗转 诪诪讜谉 讛讘注诇讬诐 讻讬 住讜讻"住 讬驻拽讬注讜 讗转 诪诪讜谞诐 诪讚讬谉 砖讜专 讛谞住拽诇. 诪讗讬讚讱 讘诪讝讬拽讬 诪诪讜谉 讚注诇诪讗 讗驻讬诇讜 讬讝讬拽讜 讬讛讬讛 诪诪讜谞诐 诇讘注诇讬诐, 讜讘讻谉 讗祝 讻砖讛转讬专讜 讛讞讻诪讬诐 诇砖讜讞讟诐 讟专诐 砖讬讝讬拽讜 讻讚讬 诇诪讜谞注诐 诪诇讛讝讬拽 诇讗 讛驻拽讬专讜 讗转 诪诪讜谉 讛讘注诇讬诐, 讜讚讜"拽.
诪砖谞讛. 讜讗讬讝讜 诪讜注讚 讻讜'. 讜讻转讘讜 讛转讜住' 讻讗谉 (讚"讛 讗讬讝讛讜 诪讜注讚) 讝"诇 讗讜诪专 讛专"讬 讚讛讗 讚讗诪专讬' 讘讛讘讗 注诇 讬讘诪转讜 讚住转诐 诇谉 转谞讗 讚砖讜专 讛诪讜注讚 讻专砖讘"讙 讚讗诪专 讘砖诇砖 讝讬诪谞讬谉 讛讜讬 讞讝拽讛 诇讗 诪砖讜诐 讚转讬讛讜讬 驻诇讜讙转讬讬讛讜 讘砖讜专 讛诪讜注讚 讚诪拽专讗讬 讚专砖讬谞谉 注讻"诇. 讜讻谉 讻' 讛转讜住' 讘讬讘诪讜转 (讚祝 住讛. 讚"讛 讜砖讜专 讛诪讜注讚) 讜讝"诇 专讘讬 诇讗 驻诇讬讙 讗拽专讗 讗诇讗 讻诇讜诪专 讛转诐 诪转拽讬讬诪讬谉 讚讘专讬 专砖讘"讙 讚诇讗 诪讬转讞讝讬拽 讗诇讗 讘转诇转 讝诪谞讬 注讻"诇. 讛转讜住' 讗讜诪专讬诐 砖讙诐 专讘讬 讛住讜讘专 讘注诇诪讗 砖讘砖转讬 驻注诪讬诐 讛讜讬 讞讝拽讛 讬住讻讬诐 砖讗讬谉 砖讜专 谞注砖讛 诪讜注讚 注讚 砖讬讙讞 砖诇砖 驻注诪讬诐. 讻讜讜谞转 讛转讜住' 诪讜住讘专转 诇讗讜专 诪讛 砖讛注诇讬谞讜 (讘砖讬注讜专讬诐 诇转讜住' 讚祝 讘: 讚"讛 讜诪诇转讗 讜讻讜') 砖讘讛注讚讗讛 讬砖谞谉 砖转讬 讛诇讻讜转: 讗) 讘讬专讜专; 讘) 讞诇讜转 砖诐. 讗诇讬讘讗 讚专讘讬 讘讘' 驻注诪讬诐 讬砖 讘讬专讜专 砖讛砖讜专 谞讙讞谉, 讗讜诇诐 讗讬谉 讝讛 诪住驻讬拽 诇讛讞讬诇 注诇 讛砖讜专 砖诐 诪讜注讚 讻讬 讙讝讬讛"讻 讛讬讗 砖讛砖诐 诪讜注讚 讞诇 讚讜拽讗 注诐 砖诇砖 谞讙讬讞讜转.
讜注讬讬谉 讘讙诪专讗 (讚祝 讻讚.) 砖专"诪 讚谉 拽"讜 讗诐 专讬讞拽 谞讙讬讞讜转讬讜 讞讬讬讘, 拽讬专讘 谞讙讬讞讜转讬讜 诇讗 讻诇 砖讻谉. 讜讗诪专讜 诇讜 讝讘讛 转讜讻讬讞 砖专讬讞拽讛 专讗讬讜转讬讛 讟诪讗讛, 拽专讘讛 专讗讬讜转讬讛 讟讛讜专讛. 讘驻砖讟讜转 谞讬转谉 诇讛讗诪专 砖讞诇讜拽讬诐 讘讝讛: 讗诇讬讘讗 讚专"诪 讛讛注讚讗讛 转诇讜讬讛 讘讘讬专讜专 讘诇讘讚 讜讘讻谉 谞讜讻诇 诇讛住讬拽 注"驻 拽"讜 砖转讞讜诇 讛注讚讗讛 讘讬讜诐 讗' 砖讗诐 讬讙讞 讛砖讜专 讙' 驻注诪讬诐 讘讬讜诐 讗' 诪转讘专专 讬讜转专 砖讛砖讜专 谞讙讞谉 诪砖讜专 砖谞讙讞 讙' 讘讛诪讜转 讘讙' 讬诪讬诐. 讗讱 专讘谞谉 讗诪专讜 诇讜 砖讘讛注讚讗讛 讘谞讜住祝 诇讘讬专讜专 讬砖 讚讬谉 砖诇 讞诇讜转 砖诐, 讜讛转讜专讛 讛拽驻讬讚讛 砖讛砖诐 诪讜注讚 讬讞讜诇 讻砖讬讙讞 讚讜拽讗 讘砖诇砖讛 讬诪讬诐 讜诇讗 讻砖谞讙讞 讘讬讜诐 讗讞讚. 住诪讜讻讬诐 诇讻讱 讛讘讬讗讜 诪讚讬谉 砖诇 讝讘讛 砖讚讜拽讗 讻砖专讗转讛 砖诇砖讛 讬诪讬诐 专爪讜驻讬诐 谞拽讘注讛 讻讝讘讛 讙讚讜诇讛, 讜讗讬谉 讝讛 诪讚讬谉 讘讬专讜专 讗诇讗 注"驻 讙讝讬讛"讻 讛拽讜讘注转 砖讞诇讜转 讛砖诐 砖诇 讝讘讛 讙讚讜诇讛 讝拽讜拽讛 诇砖诇砖转 讬诪讬诐 砖诇 专讗讬讬转 讝讬讘讛 (注讬讬谉 讘讚祝 讻讚. 讘转讜住' 讚"讛 讛专讬 讛讜讗 讻讜'). 讛讜讗 讛讚讬谉 讘砖讜专 讛诪讜注讚. 讛转讜专讛 讚讜专砖转 砖讬讙讞 砖诇砖讛 讬诪讬诐 专爪讜驻讬诐 讜专拽 讘讻讱 讞诇 讛砖诐 诪讜注讚.
讜诪住转讘专 诇专' 讬讛讜讚讛 砖诪爪讜讬讜转 砖转讬 讛讛诇讻讜转 讛讗诇讜 砖诇 讘讬专讜专 讜讞诇讜转 砖诐, 讜诇讻谉 讛爪专讬讱 讙' 讬诪讬诐 讘讬谉 讘讛注讚讗讛 讘讬谉 讘讞讝专讛. 讻砖诐 砖讘讛注讚讗讛 谞拽讘注讬诐 讛讘讬专讜专 讜讛砖诐 诪讜注讚 注"讬 讙' 谞讙讬讞讜转 讘讙' 讬诪讬诐 讻谉 讘讞讝专讛 讞讬讬讘讬诐 诇注拽讜专 讙诐 讗转 讛讘讬专讜专 讜讙诐 讗转 讛砖诐 诪讜注讚, 讜诇讻谉 讛砖讜专 讞讬讬讘 诇讞讝讜专 讘讜 砖诇讜砖讛 讬诪讬诐. 诇驻讬 讛谞"诇 讗驻砖专 诇讜诪专 砖专"诪 诇砖讬讟转讜 讘讛注讚讗讛 砖讬砖 专拽 讚讬谉 讘讬专讜专 讜诇讻谉 住讜讘专 砖住讙讬 讘讙' 谞讙讬讞讜转 讘讬讜诐 讗讞讚, 讜讛"讛 讘讞讝专讛 爪专讬讱 讛砖讜专 诇讞讝讜专 讘讜 诪讛讘讬专讜专 讘诇讘讚, 讜诪砖讜"讛 住讙讬 讘诪讛 砖讛转讬谞讜拽讜转 诪诪砖诪砖讬谉 讘讜 讜讗讬谞讜 谞讜讙讞.
专"诪 讚讜讞讛 讗转 讛讛砖讜讜讗讛 诪讜讜住转 诇砖讜专 讛诪讜注讚. 讘转讜住' (讚祝 讻讚. 讚"讛 讛专讬 讛讜讗 讻讜') 讘讬讗专讜 讝"诇 讚讛"拽 讚讛转诐 讙诇讬 拽专讗 讚诇讗 砖讬讬讻讗 讛转诐 住讘专讗 砖诇 拽讬专讜讘 讜专讬讞讜拽 砖讗讬谉 砖诐 讛讟注诐 转诇讜讬 诪砖讜诐 讚诪讜讞讝拽转 讘讻讱 专讜讗讛 讗诇讗 讚讙讝讬讛"讻 讛讜讗 讚讘砖诇砖讛 讬诪讬诐 讛讬讗 讝讘讛 讗驻讬' 讗诐 讬讘讗 讗诇讬讛讜 讜讬讗诪专 讜讚讗讬 诇讗 转专讗讛 注讜讚 注讻"诇. 讛住讘专 讚讘专讬讛诐: 讘讝讘讛 诇讬讻讗 讛诇讻讛 砖诇 讘讬专讜专 讗诇讗 讞诇讜转 讛砖诐 砖诇 讝讘讛 讘诇讘讚, 讜诇讻谉 讝拽讜拽讛 诇讙' 讬诪讬诐. 讜讗讬诇讜 讘砖讜专 诪讜注讚 诇专"诪 讬砖 讛诇讻讛 砖诇 讘讬专讜专 讘诇讘讚 讜诇讗 讚讬谉 讞诇讜转 砖诐, 讜诪砖讜诐 讻讱 住讙讬 讗诇讬讘讬讛 讘讙' 谞讙讬讞讜转 诇讘讚谉 讘诇讬 讙' 讬诪讬诐.
讜诇拽诪谉 讘住讜讙讬讗 (讚祝 讻讚.) 诪讜讘讗转 讚注转 专' 讬讜住讬 砖诇讛讬讜转 诪讜注讚 爪专讬讱 讙' 讬诪讬诐 讜诇讞讝讜专 讘讜 住讙讬 讘诪讛 砖讬讛讬讜 讛转讬谞讜拽讜转 诪诪砖诪砖讬谉 讘讜 讜讗讬谞讜 谞讜讙讞. 讜注诇 驻讬 讚专讻讬谞讜 谞专讗讛 砖专' 讬讜住讬 住讜讘专 砖诪爪讜讬讜转 讘' 讛诇讻讜转 讘诪讜注讚: 讗) 讘讬专讜专; 讘) 讞诇讜转 砖诐, 讜诇驻讬讻讱 诪爪专讬讱 讙' 讬诪讬诐 讘拽讘讬注转 讛诪讜注讚. 讗讱 讘讞讝专讛 住讙讬 诇讜 讘转讬谞讜拽讜转 诪诪砖诪砖讬谉 讻讬 注"讬 讻讱 谞注拽专 讛讘讬专讜专 砖讛讜讗 谞讙讞谉, 讜讗注"驻 砖诇讗 谞注拽专讛 讞诇讜转 讛砖诐, 砖讛专讬 诇讗 讞讝专 讘讜 讙' 讬诪讬诐, 注讻"讝 驻拽注 讛讚讬谉 砖诇 诪讜注讚. 讚讬谉 诪讜注讚 拽讬讬诐 专拽 讻砖砖谞讬讛诐 讛讘讬专讜专 讜讞诇讜转 讛砖诐 拽讬讬诪讬诐, 讜诪讗讞专 砖讞讝专 讘讜 诪讛讘讬专讜专 驻讟讜专 诪讚讬谉 诪讜注讚, 讜讗讬谉 爪讜专讱 砖讬讞讝讜专 讘讜 讗祝 诪讞诇讜转 讛砖诐.
转讜住' 讚"讛 讜诇讗 讬砖诪专谞讜. 讝"诇 驻讬' 讘拽讜谞讟专住 讘驻讬' 专讗砖讜谞讛 讚诇专讘讗 讘驻注诐 讙' 讞讬讬讘 谞"砖 讻讜' 注讻"诇. 讜谞专讗讛 砖诇讗 谞转讻讜讜谞讜 诇讜诪专 讗诇讬讘讗 讚驻讬' 专讗砖讜谉 砖讘拽讜谞讟专住 砖诇专讘讗 谞注砖讛 诪讜注讚 讘讘' 谞讙讬讞讜转 砖讛专讬 讛诇讻讛 驻砖讜讟讛 讛讬讗 讘转诇诪讜讚 砖砖讜专 谞注砖讛 诪讜注讚 讘讙' 谞讙讬讞讜转. 讛专讬 讘讘"讘 (讚祝 讻讞.) 讗讬转讗 砖讛讜诇讻讬 讗讜砖讗 诇诪讚讜 讚讬谉 讞讝拽转 讙' 砖谞讬诐 讘砖讚讜转 诪讙' 谞讙讬讞讜转 讘砖讜专 诪讜注讚. 讜注讜讚 讘转讜住' 讘住讜讙讬讬谉 (讚祝 讻讙: 讚"讛 讗讬讝讛讜 讻讜') 讜讘转讜住' 讬讘诪讜转 (讚祝 住讛. 讚"讛 讜砖讜专 讛诪讜注讚) 诪讘讜讗专 砖讗驻讬诇讜 专讘讬 讛住讜讘专 砖讘讘' 驻注诪讬诐 讛讜讬 讞讝拽讛 讘讻讛转"讻 诪讜讚讛 砖讚讜拽讗 讘砖诇砖 驻注诪讬诐 谞注砖讛 讛砖讜专 诪讜注讚. 讜讻谉 诪专讘讗 注爪诪讜 诪讜讻专讞 讻讬 讛讜讗 诪爪专讬讱 砖诇砖讛 讬诪讬诐 注讘讜专 砖诇砖 讛谞讙讬讞讜转, 讜讗讬诇讜 谞注砖讛 诪讜注讚 讘讘' 谞讙讬讞讜转 诇诪讛 爪专讬讻讬诐 砖转讛讬讛 讛谞讙讬讞讛 讛砖诇讬砖讬转 讘讬讜诐 讛砖诇讬砖讬, 讜讛专讬 谞讙讬讞讛 讝讜 讗讬谞讛 拽讜讘注转 讗转 讛砖诐 诪讜注讚 讜讗讬谞讛 讗诇讗 讛讬讻讬 转诪爪讬 讻讚讬 砖讬砖诇诐 谞"砖. 注"讻 砖讛诪讘讜讗专 讘讚注转 专讘讗 砖讛砖讜专 谞注砖讛 诪讜注讚 讘谞讙讬讞讛 砖诇讬砖讬转 讜砖讛谞讙讬讞讛 讛砖诇讬砖讬转 讛讬讗 砖注转 讞诇讜转 讛砖诐 诪讜注讚.
讜谞专讗讛 砖专讘讗 住讜讘专 砖诪讗讞专 砖讞诇 讛砖诐 诪讜注讚 讘谞讙讬讞讛 讛砖诇讬砖讬转 讞讬讬讘 诇砖诇诐 谞"砖 注讘讜专 谞讙讬讞讛 讝讜 讻讬 讘讘转 讗讞转 注诐 讞诇讜转 讚讬谉 诪讜注讚 讞诇 讛讞讬讜讘 诇砖诇诐 谞讝拽 砖诇诐. 讗讘讬讬 讞讜诇拽 注诇讬讜 讜诇讚注转讜 诪砖诇诐 专拽 讞"谞 讘谞讙讬讞讛 讛砖诇讬砖讬转. 讜诪住转讘专 砖讟注诪讜 讛讜讗 讻讬 讘谞讜住祝 诇砖诐 诪讜注讚 砖讞诇 讘砖讜专 讘砖注转 讛谞讙讬讞讛 讛砖诇讬砖讬转 转诇讜讬 讛讞讬讜讘 诇砖诇诐 谞"砖 讙诐 讘讚讬谞讬 砖诪讬专讛 砖诇 诪讜注讚 讜讻讚讻转讬讘 "讜诇讗 讬砖诪专谞讜", 讚讛讬讬谞讜 砖砖诪讬专转 转诐 讜砖诪讬专讛 诪讜注讚 诪讛讜讜转 砖转讬 讞诇讜讬讜转 砖诇 砖诪讬专讛 砖讜谞讜转. 专拽 讗诐 讛驻专讜 讛讘注诇讬诐 讗转 讞讜讘转 砖诪讬专转 讛诪讜注讚 诪转讞讬讬讘讬诐 讘转砖诇讜诪讬 诪讜注讚 砖诇 谞讝拽 砖诇诐. 诪砖讜"讛 讘谞讙讬讞讛 讛砖诇讬砖讬转 诪砖诇诪讬诐 专拽 讞爪讬 谞讝拽 讻讬 讞讜讘转 讛砖诪讬专讛 砖讛讬转讛 诪讜讟诇转 注诇讬讛诐 诇驻谞讬 讛谞讙讬讞讛 讛讬转讛 讞讜讘转 砖诪讬专转 转诐, 讜注诇 讗讬 - 拽讬讜诐 讞讜讘转 讛砖诪讬专讛 砖诇 转诐 讗讬谉 诇讞讬讬讘诐 讘谞"砖. 讜专讘讗 住讜讘专 砖诪讗讞专 砖住讜讻"住 讛讬讛 诪讞讜讬讬讘 讘砖诪讬专讛 讗祝 砖讛讬转讛 讘转讜专转 砖诪讬专转 转诐 注讻"讝 讘讬讟讜诇 讞讜讘讛 讝讜 讬讻讜诇 诇讞讬讬讘讜 讘谞"砖 讬讞讚 注诐 讛砖诐 诪讜注讚 砖讞诇 讘谞讙讬讞讛 讛砖诇讬砖讬转.41
讗诪谞诐 诪转拽讘诇 注诇 讛讚注转 砖诇专砖"讬 讗注"驻 砖专讘讗 诪讞讬讬讘 谞"砖 讘驻注诐 讛砖诇讬砖讬转 注讻"讝 诇讗 讬讞讬讬讘 讻讜驻专 砖讛专讬 转诐 驻讟讜专 诪讻讜驻专 讜专拽 讘讬讟讜诇 讞讜讘转 讛砖诪讬专讛 讚诪讜注讚 诪讞讬讬讘转 讘注诇讬诐 讘讻讜驻专, 讜诪讗讞专 砖讘谞讙讬讞讛 砖诇讬砖讬转 讘讬讟诇 讞讜讘转 砖诪讬专转 转诐 诪住转讘专 砖驻讟讜专 诪讻讜驻专. 砖讜谞讛 讚讬谉 讛谞讝拽 讻讬 注爪诐 讞诇讜转 讛砖诐 砖诇 谞讙讬讞转 诪讜注讚 讘谞讙讬讞讛 讛砖诇讬砖讬转 诪讞讬讬讘转 谞讝拽 砖诇诐, 诇诪专讜转 砖讞讜讘转 讛砖诪讬专讛 讛讬转讛 砖诪讬专转 转诐.
讜讛谞讛 讘驻专拽 讞讝拽转 讛讘转讬诐 (讘"讘 讚祝 讻讞.) 讚谞讛 讛讙诪' 讘讛砖讜讜讗讛 讘讬谉 讞讝拽转 讙' 砖谞讬诐 诇讚讬谉 讛注讚讗讛 讜讝"诇 讗诪专 专' 讬讜讞谞谉 砖诪注转讬 诪讛讜诇讻讬 讗讜砖讗 砖讛讬讜 讗讜诪专讬诐 诪谞讬谉 诇讞讝拽讛 讙' 砖谞讬诐, 诪砖讜专 讛诪讜注讚, 诪讛 砖讜专 讛诪讜注讚 讻讬讜谉 砖谞讙讞 讙' 谞讙讬讞讜转 谞驻拽 诇讬讛 诪讞讝拽转 转诐 讜拽诐 诇讬讛 讘讞讝拽转 诪讜注讚 讛"谞 讻讬讜谉 讚讗讻诇讛 转诇转 砖谞讬谉 谞驻拽 诇讛 诪专砖讜转 诪讜讻专 讜拽讬讬诪讗 诇讛 讘专砖讜转 诇讜拽讞. 讗讬 诪讛 砖讜专 讛诪讜注讚 注讚 谞讙讬讞讛 专讘讬注讬转 诇讗 诪讬讞讬讬讘 讛"谞 注讚 砖谞讛 专讘讬注讬转 诇讗 拽讬讬诪讗 讘专砖讜转讬讛, 讛讻讬 讛砖转讗 讛转诐 诪讻讬 谞讙讞 砖诇砖 谞讙讬讞讜转 讛讜讬 诪讜注讚 讜讗讬讚讱 讻讬 诇讗 谞讙讞 诪讗讬 诇砖诇诐, 讛讻讗 讻讬讜谉 讚讗讻诇讛 转诇转 砖谞讬 拽讬讬诪讗 诇讛 讘专砖讜转讬讛 讻讜' 注讻"诇. 讛专讬 诪驻讜专砖 讘住讜讙讬讗 砖讛砖诐 诪讜注讚 讞诇 讘谞讙讬讞讛 讛砖诇讬砖讬转 讗诇讗 砖讗讬谞讜 诪砖诇诐 谞"砖 注讚 驻注诐 讛专讘讬注讬转. (诇驻专砖"讬 讛住讜讙讬讗 讗诇讬讘讗 讚讗讘讬讬 讜诇讗 讻专讘讗, 注讬讬谉 讘砖"诪 讗) 讜谞专讗讛 讻谞"诇 砖讛讟注诐 讛讜讗 讻讬 专拽 讗诐 讛讘注诇讬诐 诪驻讬专讬诐 讗祝 讗转 讞讜讘转 砖诪讬专转 诪讜注讚 诪转讞讬讬讘讬诐 讛诐 讘谞"砖 (讜讘讗诪转 讻讱 讛讬讗 讟注谞转 转讜住' 谞讙讚 专砖"讬, 讜诪砖讜诐 讻讱 讚讞讜 讗转 砖讬讟转讜). 讜谞专讗讛 砖讛讛讜"讗 砖诇 讛住讜讙讬讗 砖诐 住讘专讛 砖诪讻讬讜谉 砖讘讬讟讜诇 讛砖诪讬专讛 砖诇 诪讜注讚 诪讞讬讬讘 谞"砖 讘谞讙讬讞讛 讛专讘讬注讬转 讬讜爪讗 砖讚讬谉 讛诪讜注讚 讗讬谞讜 讞诇 注讚 讛谞讙讬讞讛 讛专讘讬注讬转 砖讗讝 诪砖诇诐 谞"砖. 诇讻谉 讗祝 讞讝拽转 砖讚讜转 讞诇讛 讘砖谞讛 讛专讘讬注讬转. 讜讛讙诪专讗 讚讜讞讛 砖讗讬谉 讝讛 谞讻讜谉 讻讬 讛砖诐 诪讜注讚 讘砖讜专 讞诇 讘谞讙讬讞讛 讛砖诇讬砖讬转 讜讘讬讟讜诇 讞讜讘转 讛砖诪讬专讛 砖诇 诪讜注讚 讗讬谞讛 讗诇讗 转谞讗讬 讘注诇诪讗 诇讞讬讬讘讜 谞"砖 讘驻注诐 讛专讘讬注讬转 讜诇讻谉 讘讞讝拽转 砖讚讜转 诪住驻讬拽讛 讘砖诇砖 砖谞讬诐 讜诇讗 讬讜转专.
讘讗"讚 讜讛专"专 注讝专讬讗诇 讻讜' 注讻"诇. 诇驻讜诐 专讬讛讟讗 讗诇讬讘讗 讚专' 注讝专讬讗诇 讛讘讬讗讜专 讘诪讞诇讜拽转 讗讘讬讬 讜专讘讗 讛讜讗 砖诇讚注转 讗讘讬讬 砖讛谞讙讬讞讛 讛专讘讬注讬转 讛讜讝讻专讛 讘驻住讜拽 讙诐 讛讬讗 拽讜讘注转 讗转 讞诇讜转 讛砖诐 砖诇 诪讜注讚 讘砖讜专. 讘讛转讗诐 诇讻讱 爪专讬讻讛 讛谞讙讬讞讛 诇讛讬讜转 讘讬讜诐 专讘讬注讬 讻讬 讻诇 谞讙讬讞讛 砖拽讜讘注转 讗转 讞诇讜转 讛砖诐 砖诇 诪讜注讚 讘砖讜专 爪专讬讻讛 诇讛讬讜转 讘讬讜诐 讗讞专. 讜诇驻讬 专讘讗 专拽 砖诇砖 讛谞讙讬讞讜转 讛专讗砖讜谞讜转 拽讜讘注讜转 讗转 讛砖诐 砖诇 诪讜注讚, 讜诇驻讬讻讱 诪爪专讬讱 砖转讛讬讬谞讛 讘砖诇砖讛 讬诪讬诐, 讜讗讬诇讜 讛谞讙讬讞讛 讛专讘讬注讬转 砖讗讬谞讛 拽讜讘注转 讗转 讛砖诐 砖诇 诪讜注讚 讬讻讜诇讛 诇讛讬讜转 讗祝 讘讬讜诐 讛砖诇讬砖讬. 讬讜爪讗 诇驻讬"讝 诪诪砖 讛讛讬驻讱 诪诪讛 砖驻讬专砖谞讜 讗诇讬讘讗 讚专砖"讬, 讚讛讬讬谞讜 砖诇驻讬 讛专专"注 讗诇讬讘讗 讚讗讘讬讬 讗讜诪专讬诐 砖砖诐 诪讜注讚 讜讞讬讜讘 谞"砖 砖诇 诪讜注讚 讘讗讬谉 讻讗讞转 (讘砖注转 讛谞讙讬讞讛 讛专讘讬注讬转). 讜讗讬诇讜 诇专讘讗 讗讬谉 讗讜诪专讬诐 讘讗讬谉 讻讗讞转 讗讱 讛砖诐 砖诇 诪讜注讚 讞诇 讘谞讙讬讞讛 砖诇讬砖讬转, 讜讗注驻"讻 讗讬谞讜 诪砖诇诐 谞"砖 注讚 讛谞讙讬讞讛 讛专讘讬注讬转. 诪讗讬讚讱 讗诇讬讘讗 讚专砖"讬 讛住讘专谞讜 砖诇专讘讗 讛砖诐 诪讜注讚 讞诇 讘讘转 讗讞转 注诐 讛讞讬讜讘 砖诇 诪讜注讚 诇砖诇诐 谞"砖 讘谞讙讬讞讛 砖诇讬砖讬转, 讜诇讗讘讬讬 讛砖诐 诪讜注讚 讞诇 讘谞讙讬讞讛 砖诇讬砖讬转 讜讛讞讬讜讘 诇砖诇诐 谞"砖 讻诪讜注讚 讞诇 讘谞讙讬讞讛 讛专讘讬注讬转.
讗讱 讘驻砖讟讜转 拽砖讛 注诇 讘讬讗讜专 讝讛 砖讛专讬 诇讗 诪爪讗谞讜 讘讻讛转"讻 诪"讚 砖讞讝拽讛 讞诇讛 讘讗专讘注 驻注诪讬诐, 讜诇驻讬 讘讬讗讜专谞讜 讬讜爪讗 讗诇讬讘讗 讚讗讘讬讬 砖讛谞讙讬讞讛 讛专讘讬注讬转 砖讜讛 诇砖诇砖 讛专讗砖讜谞讜转 讜注"讬 讻诇 讚' 讛谞讙讬讞讜转 讘讬讞讚 谞注砖讛 讛砖讜专 诪讜注讚, 讜讛讚讬谉 爪"诇 讘讻讛转"讻 砖讛讞讝拽讛 讞诇讛 讘讚' 驻注诪讬诐 讜诇讗 讘讘' 讗讜 讙' 驻注诪讬诐, 讜砖讬讟讛 讻讝讜 诇讗 砖诪注谞讜.
诇驻讬讻讱 谞专讗讛 诇讜诪专 砖讙诐 诇讗讘讬讬 讛砖讜专 诪讜讞讝拽 诇谞讙讞谉 讘砖诇砖 驻注诪讬诐 砖讞诇 讘讜 讚讬谉 诪讜注讚 讘讻讚讬 砖讞讜讘转 砖诪讬专转 讛诪讜注讚 转讞讜诇 注诇 讛讘注诇讬诐, 讜讻诪讜"讻 讘讻讛转"讻 讗诪专讬谞谉 砖讘砖诇砖 驻注诪讬诐 讛讜讬' 讞讝拽讛. 讗讱 讗讘讬讬 住讜讘专 砖讻讚讬 砖讛讘注诇讬诐 讬转讞讬讬讘讜 讘谞讝拽 砖诇诐 注诇讬讛诐 诇讘讟诇 讗转 讞讜讘转诐 诇砖诪讜专 讗转 讛诪讜注讚. 讚讜拽讗 注拽讘 讘讬讟讜诇 讞讜讘转 讛砖诪讬专讛 砖诇 诪讜注讚 讞诇 讛讞讬讜讘 砖诇 诪讜注讚 诇砖诇诐 谞讝拽 砖诇诐, 讜注讚 砖诇讗 讘讬讟诇讜 讛讘注诇讬诐 讗转 讞讜讘转 砖诪讬专转 诪讜注讚 诇讗 谞讙诪专讛 讞诇讜转 讛讚讬谉 砖诇 诪讜注讚 讘砖讜专. 讗讬谉 讘讬讟讜诇 讛砖诪讬专讛 讛讝讗转 诇讚注转 讗讘讬讬 讛讬讻讬 转诪爪讬 讘注诇诪讗 讗诇讗 讞诇讜转 讚讬谉 讛讙讜诪专转 讗转 讞讬讜讘 讛诪讜注讚 诇砖诇诐 谞"砖, 讜诇讻谉 爪专讬讱 诇讛讬讜转 讘讬讜诐 专讘讬注讬 诇注爪诪讜 讜诇讗 讘讙' 讬诪讬诐 讛专讗砖讜谞讬诐. 注诇 讝讛 讞讜诇拽 专讘讗 讻讬 诇讚注转讜 讛讛注讚讗讛 讘砖讜专 诇讛拽专讗 谞讙讞谉 谞拽讘注转 讘讙' 讬诪讬诐 专讗砖讜谞讬诐 讜讗讬谉 讘讬讟讜诇 砖诪讬专转 讛诪讜注讚 讘驻注诐 讛专讘讬注讬转 讗诇讗 讛讬讻讬 转诪爪讬 讘注诇诪讗 讜讗讬谞讛 讞诇拽 诪注爪诐 讛讛注讚讗讛, 讜诪砖讜诐 讻讱 讗祝 讛谞讙讬讞讛 讛专讘讬注讬转 讬讻讜诇讛 诇讛讬讜转 讘讬讜诐 讛砖诇讬砖讬 讜讗讬谞讛 爪"诇 讘讬讜诐 讛专讘讬注讬.
讜讚讜诪讛 砖讛驻讬专讜砖 讛讗讞专讜谉 诪讜讻专讞 诇讗讜专 讛住讜讙讬讗 讚诇拽诪谉 讘讙' 讻转讜转 注讚讬诐 砖注讚讜转 讗讞转 讛谉 诇讛讝诪讛. 讛谞讛 讗诇讬讘讗 讚讗讘讬讬 注诇 驻讬 讘讬讗讜专谞讜 讛专讗砖讜谉 讗讬谞讜 诪砖诇诐 谞"砖 注讚 讛谞讙讬讞讛 讛专讘讬注讬转 砖讻谉 讗讝 讞诇 讛砖诐 砖诇 诪讜注讚, 讜讘讻谉 拽砖讛 砖讘讚讬谉 讛讬讛 砖讗专讘注 讻转讜转 注讚讬诐 转爪讟专驻谞讛 诇讛讝诪讛 讜诇讗 讙'. 讗讱 诇驻讬 讘讬讗讜专谞讜 讛砖谞讬 谞讬讞讗, 讻讬 讙诐 诇讗讘讬讬 讞诇 讛砖诐 砖诇 诪讜注讚 讘砖讜专 讘驻注诐 讛砖诇讬砖讬转, 砖讛专讬 讗讝 谞拽讘注 砖讛砖讜专 谞讙讞谉. 讗诪谞诐 讬砖 爪讜专讱 讘谞讙讬讞讛 专讘讬注讬转 讻讚讬 砖讬讞讜诇 讛讞讬讜讘 砖诇 诪讜注讚 诇砖诇诐 谞讝拽 砖诇诐, 讻讬 讘驻注诐 讛专讘讬注讬转 讘讬讟诇讜 讛讘注诇讬诐 讗转 讞讜讘转 砖诪讬专转 讛诪讜注讚, 讜讚讜拽讗 讘讘讬讟讜诇 讝讛 讞讬讬讘讬诐 诇砖诇诐 谞"砖. 讜讛讜讗讬诇 讜讛砖诐 诪讜注讚 讘砖讜专 谞讙诪专 讘讙' 谞讙讬讞讜转, 讜谞驻住拽 讘讘"讚 砖讘驻注诐 讛讘讗讛 讬转讞讬讬讘讜 讛讘注诇讬诐 谞"砖 讗诐 讬讘讟诇讜 讗转 讞讜讘转 砖诪讬专转 诪讜注讚 讛讞诇讛 注诇讬讛诐, 砖驻讬专 谞讞砖讘讜转 砖诇砖 讛讻讬转讜转 讛专讗砖讜谞讜转 砖诇 讛注讚讗讛 讻注讚讜转 讗讞转 诇注谞讬谉 讛讝诪讛, 砖讛专讬 注诇 讬讚诐 谞拽讘注 讛砖诐 砖诇 诪讜注讚 讘砖讜专 讗注"驻 砖讙诪专 讛讛注讚讗讛 诇注谞讬谉 讞讬讜讘 谞"砖 谞注砖讛 讘驻注诐 讛专讘讬注讬转.
讘讗"讚. 讜诇驻讬 诪讛 砖驻讬专砖谞讜 讗驻讬诇讜 讗讬 诇讬讬注讜讚讬 转讜专讗 谞诪讬 诇讗 讗转讬 砖驻讬专 讻讜' 注讻"诇. 诇讻讗讜专讛 砖讬讟转 诪"讚 诇讬讬注讜讚讬 讙讘专讗 砖讜谞讛 诪砖讬讟转 诪"讚 诇讬讬注讜讚讬 转讜专讗. 诇诪"讚 诇讬讬注讜讚讬 讙讘专讗 讛诪注砖讛 讛注讚讗讛 讘讘"讚 讛讜讗 诪注爪诐 讛注讚讗转 讛砖讜专 讜诇驻讬讻讱 诪讞讬讬讘 砖讬注讬讚讜 讘讘注诇讬诐 讘讙' 讬诪讬诐 谞驻专讚讬诐 讜诇讗 讘讬讜诐 讗讞讚. 讜诇驻讬讻讱 讛讛注讚讗讛 讞讬讬讘转 诇讛讬讜转 讛注讚讗讛 诪诪砖 讛诪讝讛讬专讛 讗转 讛讘注诇讬诐 诇诪注砖讛 诇砖诪讜专 讗转 砖讜专讜 讻讬 讘讬讟讜诇 讛讝讛专转 讛讘"讚 注"讬 讛讘注诇讬诐 诪讛讜讜讛 讞诇拽 诪讙讜驻讛 砖诇 讛注讚讗转 讛砖讜专. 讘讛转讗诐 诇讻讱 讘讗讜驻谉 砖诇 讝讜诪诪讬 讝讜诪诪讬谉 砖讛讛注讚讗讛 诇讗 讛讝讛讬专讛 讗转 讛讘注诇讬诐 讘驻讜注诇 讜诇诪注砖讛, 讻讬 讛讜讝诪讜 讛注讚讬诐 讛专讗砖讜谞讬诐 讘砖注转 注讚讜转诐 讜讘讻谉 讛讘注诇讬诐 诇讗 讛讗诪讬谞讜 诇讛注讚讗转 讛注讚讬诐, 诇讻谉 诇讗 讛讬转讛 讞诇讜转 讚讬谉 讛注讚讗转 讛讘注诇讬诐 讻讚讬 诇讞讬讬讘诐 讘讚讬谉 谞"砖. 诪讗讬讚讱 诇诪"讚 诇讬注讜讚讬 转讜专讗 砖诇砖 讛谞讙讬讞讜转 注爪诪谉 拽讜讘注讜转 讗转 讞诇讜转 讛讚讬谉 砖诇 诪讜注讚 讗讱 讬砖 转谞讗讬 讘注诇诪讗 砖讗讞专讬 讛谞讙讬讞讛 讛砖诇讬砖讬转 讬注讬讚讜 讛讘"讚 讘讘注诇讬诐, 讜专拽 讘讻讱 讞讬讬讘讬诐 诇砖诇诐 谞"砖 讘驻注诐 讛专讘讬注讬转. 讜讘讻谉 讬"诇 讘讗讜驻谉 砖诇 讝讜诪诪讬 讝讜诪诪讬谉, 诇诪专讜转 砖讘砖注转 讛讛注讚讗讛 诇讗 讛讗诪讬谞讜 讛讘注诇讬诐 讘讛注讚讗讛, 注讻"讝 讗讞专讬 砖讛讜讝诪讜 讝讜诪诪讬 讝讜诪诪讬谉 讜讗讬讙诇讗讬 诪讬诇转讗 诇诪驻专注 砖讘砖注转讛 讛讬转讛 讛注讚讗讛 谞讻讜谞讛 讘讘"讚, 讛讘注诇讬诐 讞讬讬讘讬诐, 讻讬 住讜讻"住 谞转拽讬讬诐 讛转谞讗讬 砖讬注讬讚讜 讘讜 注讚讬诐 讘讘讬"讚. 讘专诐 讛转讜住' 诇讗 谞讬讞讗 诇讛诐 讘讞讬诇讜拽 讝讛 讜转讬专爪讜 诪讛 砖转讬专爪讜.
讘讗"讚. 注讬讚讬 讙谞讬讘讛 讘谞驻砖 砖讛讜讝诪讜 讜注讚讬 讙谞讬讘讛 专讗砖讜谞讛 砖诇 讘谉 住讜专专 讗讬谉 谞讛专讙讬谉 讛转诐 诇讗讜 诪砖讜诐 讚讬讻讜诇 诇讛讬讜转 砖诇讗 讬讘讗讜 诇讬讚讬 讞讬讜讘 驻讟专讬谞谉 诇讛讜 讗诇讗 讛转诐 诪砖讜诐 讚诪爪讜 诇诪讬诪专 诇讛诇拽讜转讜 讘讗谞讜 讻讜' 讗讘诇 讛讻讗 注"讻 诇讗 讘讗讜 讻讬 讗诐 诇讬讬注讜讚讜 讜诇讞讬讬讘讜 谞讝拽 砖诇诐 讻砖讬讙讞 谞讙讬讞讛 讚' 讻讚诪住讬拽 讜讗讝讬诇 讚诇讗 诪爪讜 诇诪讬诪专 诇讞讬讜讘讬 驻诇讙讗 谞讝拽讗 拽讗转讬谞谉 注讻"诇. 诇讻讗讜专讛 讬"诇 砖讻讗谉 诪讚讜讘专 "讚拽诪专诪讝讬 专诪讜讝讬" 讛诪讜讻讬讞 砖诇讞讬讬讘 谞"砖 讘讗讜 讜讗讬诇讜 砖诐 诇讗 讛讬转讛 专诪讬讝讛 讘专讜专讛. 讜讻谉 讛注诇讜 讛转讜住' 讘诪住' 住谞讛' (讚祝 驻讜: 讚"讛 拽诪"诇 专诪讬讝讛 诇讗讜 讻诇讜诐 讛讜讗) 讜讝"诇 讘驻"讘 讚讘"拽 讙讘讬 诇讬讬注讜讚讬 转讜专讗 讜诇讬讬注讜讚讬 讙讘专讗 讚诪住拽讬谞谉 讛转诐 讗诇讗 讚拽讗 诪专诪讝讬 专诪讜讝讬 诇讗 讚诪讬 诇专诪讬讝讛 讚讛讻讗 讚讛转诐 诪讬讬专讬 讘专诪讬讝讛 讞砖讜讘讛 砖讘讻诇 讛砖诇砖讛 讬诪讬诐 讘讗讜 讗诇讜 注诐 讗诇讜 讜拽讗 诪专诪讝讬 讗讘诇 讛讻讗 讘专诪讬讝讛 讙专讜注讛 讗讬讬专讬 讚诇讗讜 诪讬诇转讗 讛讬讗 注讻"诇.
讘专诐 讘转讜住' 砖诐 (讚祝 驻讜: 讚"讛 讙谞讬讘讛 讗转讞诇转讛 讚诪讻讬专讛 讛讬讗) 讻转讘讜 驻讬专讜砖 讗讞专 讜讝"诇 讜讬"诇 讚拽住讘专 讞讝拽讬讛 讚讙谞讬讘讛 诇讞讜讚讛 拽讬讬诪讗 讻诪讜 注讬讚讬 拽讚讜砖讬谉 讜注讬讚讬 讘讬讗讛 讜讗注"讙 讚诪讬讬专讬 讘讗转专讜 讘讬讛 诪讚诪拽讟诇讬 诇专' 讬讜讞谞谉 诪"诪 诇讗 砖讬讬讱 讘讛讜 讞讬讜讘 诪讬转讛 讜讗驻砖专 讚诇讞讝拽讬讛 诇讗 讘注讬 讛转专讗讛 讜诇专' 讬讜讞谞谉 讘注讬 注讻"诇. 讘讬讗讜专 讚讘专讬讛诐 砖讻砖诐 砖讘讝谞讜转 讗砖转 讗讬砖 讛讘讬讗讛 注爪诪讛 诪讞讬讬讘转 讜诇讗 讛拽讬讚讜砖讬谉, 讜诇驻讬讻讱 注讚讬 讛讘讬讗讛 砖讛讜讝诪讜 讞讬讬讘讬诐 讜注讚讬 讛拽讬讚讜砖讬谉 砖讛讜讝诪讜 驻讟讜专讬诐, 讛讜讗 讛讚讬谉 讘讙谞讬讘转 讜诪讻讬专转 谞驻砖. 讛诪讞讬讬讘 诪讬转讛 讘讙讜谞讘 谞驻砖 讜诪讻专讜 讛讜讗 讛诪讻讬专讛 讗讱 讬砖 转谞讗讬 砖讬诪讻讜专 讗讚诐 讙谞讜讘, 讜诇讻谉 注讚讬 讛讙谞讬讘讛 驻讟讜专讬诐 讜注讚讬 讛诪讻讬专讛 诇讘讚诐 讞讬讬讘讬诐. 讜讚讜诪讛 诇讘谉 住讜专专 讜诪讜专讛 砖讛诪讞讬讬讘 诪讬转讛 讛讜讗 讛讗讻讬诇讛 讛讗讞专讜谞讛 诇讘讚讛, 讜诪砖讜诐 讻讱 讛注讚讬诐 砖讛注讬讚讜 注诇 讛讗讻讬诇讛 讛专讗砖讜谞讛 讘讘谉 住讜专专 讜诪讜专讛 讜讛讜讝诪讜 驻讟讜专讬谉 诪诪讬转讛. 讜讗讬诇讜 讘谞讙讬讞讜转 砖诇砖 讛谞讙讬讞讜转 讘讬讞讚 诪砖讜讜转 砖讜专 诪讜注讚, 讜讘注爪诐 讛讙讚转谉 讗讬驻讜讗 讻诇讜诇讛 讛注讚讗转 讛砖讜专 诇讛砖讜讜转讜 诪讜注讚 讜讗诐 专诪讝讬 诪专诪讝讬 讞讬讬讘讬诐. 诪讗讬讚讱 讘讙讜谞讘 谞驻砖 讜诪讻专讜 讗讜 讘讘谉 住讜专专 讜诪讜专讛 讗驻讬诇讜 讛注讚讬诐 诪专诪讝讬 专诪讜讝讬 讜讛讜讝诪讜 讛专讗砖讜谞讬诐 驻讟讜专讬诐 讜讛讗讞专讜谞讬诐 诇讘讚诐 讞讬讬讘讬诐.
讜讬砖 诇讘讗专 讗转 讛讞讬诇讜拽 讛讝讛 讻讬 讻砖诪讚讜讘专 讘砖讜专 诪讜注讚 讜讘谞讙讬讞讜转讬讜, 诪住转讘专 砖讻诇 讛谞讙讬讞讜转 砖讜讜转 讜讻讜诇谉 讘讬讞讚 诪砖讜讜转 讗讜转讜 诇诪讜注讚 讚诪讗讬 讗讜诇诪讛 讛讗讬 谞讙讬讞讛 诪讛讗讬 谞讙讬讞讛. 讗讜诇诐 讘讙讜谞讘 谞驻砖 讜诪讻专讜 讜讘讘谉 住讜专专 讜诪讜专讛 诪讚讜讘专 讘讞讬讜讘 讙讘专讗 讜讘专砖注讜转讜 讛诪讞讬讬讘转讜 诪讬转讛, 讜诇讻谉 谞讬转谉 诇讛讘讚讬诇 讘讬谉 诪注砖讛 讛注讘讬专讛 讛专讗砖讜谞讛 砖注砖讛 诇讘讬谉 诪注砖讛 讛注讘讬专讛 讛砖谞讬讛 砖注砖讛 讜诇讜诪专 砖讛注讘讬专讛 讛专讗砖讜谞讛 讞讬讬讘转讜 诪诇拽讜转 讜转讜 诇讗, 讜讛注讘讬专讛 讛砖谞讬讛 诇讘讚讛 讞讬讬讘转讜 诪讬转讛. 讘谞讜讙注 诇讙讘专讗 讜诇讞讟讗讬讜 讬"诇 砖讛注讘讬专讛 讛砖谞讬讛 讞诪讜专讛 讬讜转专 讜诪讞讬讬讘转 讘注爪诪讛 讗转 讛诪讬转讛 讜讗讬诇讜 讛注讘讬专讛 讛专讗砖讜谞讛 拽诇讛 讬讜转专 讜诪讞讬讬讘转 专拽 诪诇拽讜转 讜诇讗 诪讬转讛 讻诇诇, 讜住讘专讗 谞讻讜谞讛 讛讬讗.
讘讗"讚. 讗讬谉 讞讬讬讘讬谉 讗诇讜 讛讻讬转讜转 讗诇讗 讘诪讛 砖注砖讗讜 诪讜注讚 讜讗讜诪讚讬谉 讻诪讛 谞驻讞转 砖讜专讜 诪讚诪讬讜 讜诇讗 爪专讬讻讗 讛砖转讗 诇谞讙讬讞讛 专讘讬注讬转 讻诇诇 注讻"诇. 谞专讗讛 砖讛讚讬注讛 讛专讗砖讜谞讛 谞诪谞注讛 诪转砖讜讘讛 讝讜 讻讬 驻讞讬转转 讚诪讬讜 讗讬谞讛 讞诇讜转 讘注爪诐 讙诪专 讚讬谞讜 诇讛讬讜转 砖讜专 诪讜注讚, 讗诇讗 诪砖谞拽专讗 诪讜注讚 诪诪讬诇讗 讜讚专讱 讗讙讘 谞驻讞转 诪讚诪讬讜 讗爪诇 讛诪讜讻专讬诐 讜拽讜谞讬诐 讘砖讜拽. 讜诇讻谉 讗讬谉 讝讗转 讘讻诇诇 讚讬谉 讻讗砖专 讝诪诐.
讜讬转讻谉 讚转砖讜讘转 讛讗"谞 讞讜诇拽转 讗祝 注诇 讛讚讬注讛 讛专讗砖讜谞讛 砖讗诪专讛 砖讛讙' 讻讬转讜转 讛专讗砖讜谞讜转 讞讬讬讘讜转 诇砖诇诐 注讘讜专 讛转砖诇讜诪讬谉 砖讘谞讙讬讞讛 讛专讘讬注讬转 讜住讜讘专转 砖讻砖诐 砖讘讙讜谞讘 谞驻砖 讜诪讻专讜 讜讘讘谉 住讜专专 讛诪注砖讛 讛专讗砖讜谉 转谞讗讬 讘注诇诪讗 讛讜讗 讜讛诪注砖讛 讛讗讞专讜谉 诇讘讚讜 拽讜讘注 讗转 讛讞诇讜转 讛讜讗 讛讚讬谉 讘砖讜专 诪讜注讚 砖砖诇砖 讛谞讙讬讞讜转 讛专讗砖讜谞讜转 讻转谞讗讬 讛谉 诇讞讚砖 讗转 讛砖诐 砖诇 诪讜注讚, 讜讛谞讙讬讞讛 讛专讘讬注讬转 诇讘讚讛 诪讞讬讬讘转 谞讝拽 砖诇诐 讜诇讻谉 讞讜讘转 讻讗砖专 讝诪诐 注讘讜专 讛转砖诇讜诪讬谉 讘谞"砖 讘谞讙讬讞讛 讛专讘讬注讬转 讗讬谞讛 讞诇讛 注诇 砖诇砖 讻转讜转 讛专讗砖讜谞讜转, 讜爪"注 讘讝讛.
40 注讬讬谉 讘讚专讬砖讛 住讬' 砖爪"讝 讗讜转 讙'.
41 讗诇讬讘讗 讚讛住讘专 讝讛 讬讜爪讗 砖讞诇讜拽讬诐 讗讘讬讬 讜专讘讗 讛讗诐 注讬拽专 讛诪讞讬讬讘 讚谞讝拽讬谉 讛讜讗 讘讬讟讜诇 讞讜讘转 讛砖诪讬专讛 讗讜 诪注砖讛 讛谞讝拽 砖诇 讛砖讜专. 注讬讬谉 讘砖讬注讜专讬诐 (讚祝 谞讛: 讘诪砖谞讛, 讚祝 谞讜. 讚"讛 转讞讬诇转讜 讘驻砖讬注讛, 讚祝 谞讜: 讘住讜祝 转讜住' 讚"讛 驻砖讬讟讗, 讜诇注讬诇 讚祝 讘. 讘砖讬注讜专 讛专讗砖讜谉 讘讞讬讜讘 讗讚诐 讛诪讝讬拽).
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1998), 讘讗讚讬讘讜转 住驻专讬讗, 讘专讬砖讬讜谉 CC BY-NC.

